Pregled aktivnosti Mladih istraživača Srbije na primeni Konvencije o biološkoj raznovrsnosti\nCOP 10 Konvencije o biološkoj raznovrsnosti\nPovodom održavanje Konferencije zemalja potpisnica Konvencije o biološkoj raznovrsnosti, Mladi istraživači Srbije su u saradnji sa organizacijom Ekocentar iz Beograda, i mrežom organizacija CEEweb pripremili dva saopštenja za javnost:\nVlade zemalja članica Konvencije o biološkoj raznovrsnosti trebalo bi da deluju odmah kako bi se zaustavili gubici do 2020. godine\nOgraničimo naše korišćenje prirodnih resursa!\nMladi istraživači Srbije godinama rade na očuvanju biodiverziteta. Mnoge naše aktivnosti, planirane u skladu sa konvencijom ili vođene prepoznatim potrebama, povezane su sa obavezama koje Srbija ima kao potpisica Konvencije o biološkoj raznovrsnosti.\nMladi istraživači Srbije posebno rade na primeni Člana 13 Konvencije o biološkoj raznovrsnosti – Javno obrazovanje i svest, u kome se kaže:\nUnapređivati i podsticati razumevanje važnosti očuvanja biološke raznovrsnosti i mera koje su za po potrebne kao i odgovarajuću popularizaciju putem medija, i uključivanja ovih pitanja u obrazovne programe; i\nSarađivati, kako je odgovarajuće, sa drugim državama i međunarodnim organizacijama u razvijanju obrazovnih programa i programa za javnu svest, u pogledu očuvanja i održivog korišćenja biološke raznovrsnosti.\nUticanje na donosioce odluka\nKao deo priprema za COP9 (Konferenciju zemalja potpisnica ), Konvencije o biološkoj raznovrsnosti, koji je održan u Bonu, u Nemačkoj, maja 2008. godine, Mladi istraživači Srbije su koordinisali pripreme nacionalnih profila o biodiverzitetu.\nU saradnji sa mrežom CEEweb, prikupljeni su i obrađeni podaci iz zemalja jugoistočne Evrope, sa ciljem da se tokom Konfrencije u Bonu, nacionalnim profilima skrene pažnja delegacija naših zemalja na probleme očuvanja biodiverziteta.\nPogledajte rezultate ovde\nOvi nacionalni profili o biodiverzitetu su korišćeni i tokom 5. Konferencije ''Biodiverzitet za Evropu'', koja je održana u Belgiji 2009. godine.\nRevitalizacija vlažnih livada na Obedskoj bari\nJedna od obaveza u okviru Konvencije o biološkoj raznovrsnosti je i ’’Revitalizovati i obnoviti degradirane ekosisteme’’.\nU okviru projekta ’’Povratak ibisa’’ Mladi istraživači Srbije u saradnji sa Zavodom za zaštitu prirode Srbije, Pokrajinskim sekretarijatom za životnu sredinu i održivi razvoj Vojvodine i JP ’’Vojvodinašume’’, rade na revitalizaciji vlažnih livada u istoćnom kraku potkovice Obedske bare.\nDo sada je (u periodu od 1997. do 2011. godine) organizovano 14 međunarodnih volonterskih radnih kampova, na kojima je učestvovalo preko dve stotine (200) volontera iz inostranstva (Japana, SAD, Italije, Španije, Austrije, Slovačke, Nemačke, Švajcarske, UK, Belgije, Danske, Grčke, Makedonije, Južne Koreje, Francuske, Česke Republike, Slovenije) kao i veliki broj volontera iz Srbije.\nRezultati kampova su veoma značajni: očišćena je velika površina vlažnih livada; nove vlažne livade su postale povoljna mesta za mrest riba, reprodukciju vodozemaca i gmizavaca, kao i za opstanak brojnih vrsta zeljastih biljaka; povećano je interesovanje stanovnika Kupinova i Obreža za očuvanje Obedske bare; zahvaljujući volonterima iz inostranstva Obedska bara (njena lepota, značaj, tradicija) postala je prepoznatljiva širom sveta; kampovi na Obedskoj bari privlače veliku medijsku pažnju. Gotovo sve velike medijske kuće (RTS, Politika, Glas javnosti, Danas, B92, Blic) izveštavale su o volonterskim radnim kampovima na Obedskoj bari.\nfotografije na ovoj strani BAZ i MIS


Akcioni dan – Unija Srednjoškolaca Crne Gore\nŠta je Akcioni dan?\nDo sada je Unija srednjoškolaca projekat Akcioni dan realizovala 2017. godine u Podgorici, 2018. u tri grada: Podgorici, Baru i Bijelom Polju i 2019. u čak 10 gradova: Budvi, Tivtu, Baru, Podgorici, Bijelom Polju, Herceg Novom, Mojkovcu, Rožajama, Plužinama i Beranama. Ove godine projekat će se realizovati u drugoj polovini godine zbog proglašenja pandemije virusa COVID-19. Akcioni dan je podržan od strane SHL fondacije (Schuler Helfen Leben) iz Berlina, a realizuje se u sklopu projekta Raise Your Voice.\ngodine realizacije projekata u Crnoj Gori\nFond za finansiranje projekata učeničkih parlamenata\nTokom Akcionog dana zapošljeni srednjoškolci rade za dogovorenu dnevnicu, koja je do sada iznosila 10€ po učeniku. Sva sredstva koja srednjoškolci zarade poslodavci su dužni da uplate u poseban Fond za finansiranje projekata učeničkih parlamenata. Na osnovu prikupljenih sredstava, Unija srednjoškolaca raspisuje Konkurs za dodjelu finansijskih sredstava prikupljenih tokom Akcionog dana. Sve srednje škole u Crnoj Gori imaju mogućnost da se prijave na konkurs i osmisle projekat na date teme. Projektom iz 2017. godine finansirali smo šest projekata iz ukupnog budžeta od 2000€, u 2018. smo podržali 6 projekata iz budžeta od 4000€. Objava Javnog poziva za dodjelu sredstava od Akcionog dana 2019. učeničkim parlamentima uslijediće nakon prestanka mjere prekida obrazovno-vaspitnog rada u javnim i privatnim obrazovno-vaspitnim ustanovama uzrokovane pandemijom virusa COVID-19.\nAkcioni dan 2020\nUsljed virusa COVID-19, Akcioni dan 2020 neće biti realizovan. Ekonomska kriza koja je pogodila cijeli svijet, pa tako i Crnu Goru, pogodila je i naše potencijalne partnere na projeku. Uz to, i dalje složena epidemiološka situacija i mjere koje su na snazi ne dozvoljavaju nam da Akcioni dan realizujemo na kvalitetan način.\nAkcioni dan 2019\nTokom prošlogodišnjeg Akcionog dana imali smo rekordan broj gradova, poslodavaca i srednjoškolaca. 640 srednjoškolaca je imalo priluku da radi kod 138 poslodavaca. Srednjoškolci su radili u 10 gradova: Budvi, Tivtu, Baru, Podgorici, Bijelom Polju, Herceg Novom, Mojkovcu, Rožajama, Plužinama i Beranama.\nTokom Akcionog dana 2018. godine 395 srednjoškolaca radilo je kod 60 poslodavaca i to na teritoriji tri crnogorske opštine: Bar, Podgorica i Bijelo Polje. Pored prilike da zarade novac koji će poboljšati uslove rada u školi i atmosferu među omladinom, te uticati na pitanje omladinske politike, učenici su stekli praktična znanja i ono iz školskih klupa iskoristili u praksi. Prošle godine prikupljeno je 4000€ za finansiranje srednjoškolskih projekata.\nAkcioni dan 2017\nPo prvi put u Crnoj Gori realizovan je projekat Akcioni dan i to na teritoriji glavnog grada. U projektu učestvovalo je preko 230 srednjoškolaca iz podgoričkih srednjih škola, a radili su kod 47 poslodavaca u državnom, privatnom i civilnom sektoru. Srednjoškolci su svojim radom tog dana obezbijedili dvije hiljade eura za finansiranje projekata učeničkih parlamenata.


Iranski mudžahedini u Albaniji potencijalna opasnost - Nova Borba\nIranski mudžahedini u Albaniji potencijalna opasnost\nKad iranski mudžahedini više nisu bili potrebni Pentagonu, Amerikanci su ih pre više od deset godina razoružali i smestili u Albaniju.\nKad iranski mudžahedini više nisu bili potrebni Pentagonu, Amerikanci su ih pre više od deset godina razoružali i smestili u Albaniju.\nOni predstavljaju potencijalnu opasnost za građane te zemlje i ostatak Evrope, piše Dojče vele.\nKako se ističe u reportaži objavljenom na portalu te medijske kuće, pretpostavlja se da u Albaniji živi oko 800 pripadnika iranskih, narodnih mudžahedina, koje je vlada u Tirani prihvatila na humanitarnoj osnovi, kao borce koji su prestali da učestvuju u oružanim sukobima.\nU izjavi za Dojče vele albanski stručnjak za bezbednost Artan Hodža upozorio je da toliki broj nekadašnjih učesnika u borbama na Bliskom istoku predstavlja veliku opasnost po bezbednost, jer su, kako je rekao, veoma dobro obučeni i uvek spremni da upotrebe svpke veštine koje su godinama sticali.\n"U Albaniji imaju još jednu prednost, a to je da im ovde nije teško da nabave oružje", rekao je Hodža.\nOn smatra i da je glavni problem činjenica da je Islamska Republika Iran rešena da, kako je rekao, uništi organizaciju narodnih mudžahedina, jer predstavljaju pretnju toj državi.\n"Oni za njih predstavljaju potencijalne neprijatelje, nekoga ko će da napada važne ciljeve u Iranu, i zato Iran neće odustati od napada na njihove vođe", rekao je Hodža.\nDa će mudžahedini sigurno uzvratiti udarac i da neće prezati od terorističkih akcija potvrdio je i nekadašnji borac Narodnih mudžahedina Irana Ehsan Bidi, koji se plaši povratka u Iran zbog hapšenja i osvete svojih nekadašnjih saboraca.\nOn je u izjavi Dojče veleu rekao da ga proganjaju mudžahedini, od kojih je dobijao preteće poruke otkako je napustio organizaciju, jer ne žele da progovori o njoj.\nBidi, koji živi na periferiji Tirane s prijateljem, rekao je da se kao mudžahedin borio za "pravednu stvar" i oslobađanje te zemlje od "ugnjetačke vlasti šaha", ali da je napustio, jer su vođe postajale sve brutalnije, pa čak i prema sopstvenim ljudima.\n"Smestili su u zatvore na stotine mojih drugova, mnogi su bili izlozeni mučenju, četvoro ih je ubijeno. Hapsili su i mučili čak i članove koje su iranske verske vlasti pre toga proganjale", rekao je Bidi.\nReporteri Dojče velea posetili su jedan od kampova u kojem žive mudžahedini, gde su, koristeći skrivenu kameru, razgovarali s dvojicom pripadnika te militantne organizacije.\n"Aktivni smo svuda u svetu - u Evropi, Sjedinjenim Američkim Državama, a posebno u Iranu, ali nemamo nikakve veze sa terorizmom i nasiljem", rekao je jedan od mudžahedina.\nNa pitanje da li članovi te organizacije prete onima koji su odlučili da istupe iz nje, dobili su odgovor da je to propaganda koju širi iranski režim, nakon čega je razgovor prekinut.\nKako je rekao novinar Dojče velea, Vlada Albanije odbila je zahtev da pruži zvaničan odgovor na pitanja te medijske kuće o mudžahedinima u Albaniji.


Montenegro Airlines u problemima - Aviatica\nMontenegro Airlines u problemima\nU Crnoj Gori tvrde da je Montenegro Airlines-u odobrena nelegalna finansijska pomoć od profita koji prave Aerodromi Crne Gore.\nDatum / Date: 10.10.2017.\nCrnogorska nacionalna aviokompanija Montenegro Airlines ima problem da održi postojeći red letenja pošto trenutno dva aviona nisu operativna.\nAvion Embraer 195, registarske oznake 4O-AOA, ostao je pre neki dan na aerodromu u Varšavi nakon što je tamo prevezao fudbalsku reprezentaciju Crne Gore. Motor aviona je prilikom sletanja na varšavski aerodrom oštećen udarom ptice. Drugi od tri Embraera, registarskih oznaka 4O-AOB je već duže vreme na redovnom servisu.\nJedinom operativnom Embraeru (4O-AOC) pridružena su i dva stara Fokkera 100 što je trenutno nedovoljno da se svi planirani letovi obave prema predviđenom redu pa su kašnjenja veoma česta.\nU isto vreme Montenegro Airlines se suočava sa ozbiljnim finansijskim problemima pošto su joj računi zbog velikih dugovanja blokirani. Prema informacijama Centralne banke Crne Gore, ova je kompanija blokirana već mesec dana zbog 2,2 miliona evra duga. Osim državi za poreze, crnogorski prevoznik je dužan i Aerodromima Crne Gore, beogradskom aerodromu, Kontroli letenja Srbije i Crne Gore (SMATSA), Embraeru, Eurocontrolu i mnogim drugima.\nCrnogorske Vijesti su došle u posed dokumenta kojim se dokazuje da je Vlada Crne Gore dala nezakonitu finansijsku pomoć Montenegro Airlines-u. Prema pisanju ovog dnevnika, Vlada CG je na sednici održanoj 21. septembra dala saglasnost da Aerodromi Crne Gore svoj profit iz 2013. i 2015. godine u iznosu od 2,3 miliona evra umesto u državni budžet daju kao garanciju Montenegro Airlinesu za kredit kod Hipotekarne banke koji će biti iskorišćen za postizanje likvidnosti.\nVlada Crne Gore je pre nekoliko meseci već platila dug Montenegro Airlinesa od 2,2 miliona evra, pa je, sa ovim novim, ukupan iznos ustupljenih sredstava crnogorskom avioprevozniku za šest meseci dostigao 4,5 miliona evra. Ovakav vid pomoći nije u skladu sa zakonima Crne Gore, a takođe je zabranjen po normama Evropske unije pišu Vijesti.\nMeđutim, Vlada Crne Gore je odlučna da sačuva svog nacionalnog avioprevoznika jer smatra da on značajno doprinosi turizmu i nacionalnoj ekonomiji. Sa oko 550.000 putnika koliko će Montenegro Airlines ove godine prevesti Crna Gora ostvaruje preko 165 miliona evra direktnih i indirektnih prihoda.\nVlada Crne Gore trenutno radi na planu oporavka nacionalnog avioprevoznika. Gašenje ili stečaj ne dolaze tvrde izvori iz Montenegro Airlines-a, a prenose Vijesti. Oni navode da se trenutno razmatra model koji bi doveo do optimizacije na svim nivoima poslovanja i do finansijskog restruktuiranja tako da se osim povećanja prihoda i broja putnika stvore i uslovi za redovno izmirenje svih obaveza.\nKredit koji je upravo odobren ima rok otplate od sedam meseci, a ako kompanija to ne bude mogla da plati banka će se naplatiti iz garancije Aerodroma. Prema tom rasporedu optimizacija bi trebalo da pokaže značajne efekte pre proleća sledeće godine, kako se u maju, kada ističe rok otplate kredita, Montenegro Airlines ponovo ne bi našao u istoj ili sličnoj situaciji.\nblokada računaEmbraerfinansijska pomoćflotaMontenegro AirlinesVlada Crne Gore


Mijović: Nadam se da možemo biti pozitivno iznenađenje u Zagrebu - Šansa sport\nMijović: Nadam se da možemo biti pozitivno iznenađenje u Zagrebu\nnov 06, 2017 - 14:21:12 Autor: D. M. Kategorija: Intervjui\nPodgoričani krajem novembra na turniru juniorske ABA lige u glavnom gradu Hrvatske\nJuniori Budućnost Volija su za sada bez premca u domaćim okvirima. U šest odigranih utakmica šampionata imaju maksimalan učinak uz koš razliku plus 150.\nKrajem mjeseca će se, međutim, naći na velikom iskušenju. Nastupiće 24, 25. i 26. novembra na turniru ABA lige u Zagrebu, čiji je domaćin Cedevita, a igraće još Partizan, Igokea i Olimpija.\n- Od turnira u Zagrebu očekujem da se predstavimo publici u regionu kao ozbiljan klub sa nekoliko igrača kadrim da u narednim godinama ispune naš prevashodni cilj, a to je da obuku dres našeg prvog tima - rekao je za Šansa sport trener "plavih" Petar Mijović.\nS obzirom da dva najbolja tima idu na finalni turnir, koji se će januara naredne godine održati u Laktašima, domaćin i “crno-bijeli” su po igračkom kadru favorite broj jedan.\n- Kvalitet rivala je izuzetan. Cedevita sa Džananom Musom, Tonijem Perkovićem, Darkom Bajom, Partizan sa prvotimcima Markom Pecarskim i Tadijom Tadićem i jedna odlična generacija Igokee uz nas i Olimpiju garantuju dobar kvalitet i pet dana dobre košarke u Zagrebu.\nPodgoričani će u glavnom gradu Hrvatske biti jači za tri igrača, od koji su dvojica trenutno na pozajmici u Lovćenu (Andrija Slavković, Nikola Vujović), a jedan trenira sa seniorskim timom crnogorskog šampiona (Bogdan Bojić). Želja je da se pokušaju pomrsiti računi favoritima.\n- Za nas je prevashodno važno da vidimo gdje smo u odnosu na ekipe koji duži niz godina ulažu ozbiljna sredstva i selektiraju sa prostora regiona, a čak i šire. Mi smo u specifičnoj situaciji, jer je pitanje koliko kompletni možemo trenirati s obzirom da su Slavković i Vujović na pozajmici u Lovćenu, a Bojić trenira sa našim prvim timom. Ukoliko budemo imali nekoliko zajedničkih dana za trening u kompletnom sastavu pred turnir, nadam se da možemo biti pozitivno iznenađenje na turniru. Pokušaćemo da uradimo sve da sebi obezbijedimo novi turnir ABA lige i tako dobijemo mogućnost za još kvalitetnih utakmica.\nBez obzira da li prođu dalje ili ne, od samog učešća na turniru u Zagrebu ekipa može da dobije mnogo, prije svega na iskustvu.\n- Učešće na ovakvim turnirima je izuzetno značajno za klub i i za momke koje treniram. Mi smo na jednom novom kursu od ove sezone što se tiče mlađih kategorija i iz tog razloga ovakvi turniri zasigurno pomažu igračima, a i nama trenerima da uporedimo kvalitet naših igrača u odnosu na najbolje ekipe iz regiona - zaključio je Mijović.\nGordić: Pobjedu nad Realom ne možemo da obećamo, ali možemo borbu do posljednjeg atoma snage\nBudućnost Voli kažnjena sa pet hiljada eura od strane Evrolige\nDoviciozu prvi pol od 2016. godine (+1720)


Vučić sa Fabricijem:Srbija u Briselu za normalizaciju odnosa – Studio B\nVučić sa Fabricijem:Srbija u Briselu za normalizaciju odnosa\nVučić sa Fabricijem:Srbija u Briselu za normalizaciju odnosa Tanjug\nObjavljeno: 18.09.2020. 11:47 Izmenjeno: 19.09.2020. 13:24\nSrbija će se i u Briselu zalagati da dođe do normalizacije odnosa Beograda i Prištine, kako bi i Srbija i ceo region Zapadnog Balkana mogli da nastave da grade dobru budućnost, istakao predsednik Vučić u razgovoru sa šefom delegacije EU u Srbiji Semom Fabricijem.\nVučić je tokom susreta obavestio ambasadora Fabricija o najvažnijim tačkama sporazuma iz Vašingtona i o toku razgovora u Briselu i naglasio da je uloga EU u posredovanju u dijalogu između Beograda i Prištine ključna, kao i da je Srbija spremna da aktivno učestvuje u nastavku razgovora.\nPosebna tema razgovora bila je evropska perspektiva Srbije, a Fabrici je istakao da će EU nastaviti sa aktivnom podrškom Srbiji u procesu pristupanja, imajući u vidu posvećenost Srbije reformama i usvajanju evropskih vrednosti i standarda u svim oblastima važnim za pristupanje, navodi se u saopštenju pres službe presednik.\nRazgovaralo se i o predstojećem Godišnjem izveštaju Evropske komisije i o važnosti da nova Vlada ubrza EU reforme, posebno u oblasti vladavine prava, saopštila je pres služba predsednika.\nAmbasador Fabrici je poručio da Srbija ima punu podršku Unije u borbi protiv Kovid-19 i podstakao Srbiju da nastavi borbu protiv koronavirusa.\nOn je dodao da je Srbija „dokazala da je njen zdravstveni sistem izdržao teret i da treba da nastavi da radi u tom pravcu“.\nOn je posebno istakao da niko ne zna koliko će ova kriza trajati, ali da je važno da snažan zajednički odgovor postoji i da Srbija i EU ostaju pouzdani partneri i u svim daljim aktivnostima usmerenim ka suzbijanju posledica pandemije.


Aktuelno, Hollywood i svet, Vesti — By taty on April 9, 2013 5:47 pm\nPoznata pevačica Dženet Džekson planira da se povuče iz sveta muzike.\nDženet Džekson (47) se u februaru u tajnosti udala za milijardera Visama Al Mana (37), a holivudski život će da zameni mirnim porodičnim na luksuznom imanju njenog dragog na Srednjem Istoku.\nSestra pokojnog kralja popa bila je na vrhuncu muzičke i filmske karijere devedesetih godina. Izdala je deset studijskih albuma od kojih samo četiri nisu debitovala na prvom mestu američke liste albuma.\nMeđutim, nastup sa Džastinom Timberlejkom na Superboulu 2004. godine, kada je pokazala više nego što je trebalo, je ozbiljno poljuljao njenu karijeru. Pokušavala je Dženet da se vrati na pravi “kolosek” ali bez većeg uspeha, pa ova odluka i ne čudi.\nTags: Dženet Džekson, Dženet Džekson se povlači iz javnog života, Dženet Džekson se povlači iz sveta muzike?, Holivud, Hollywood, pevačica, pop pevačica, poznati, Vesti iz Holivuda, Zvezde\nPoznata pevačica Adel snima pesme za novi album, pišu britanski mediji. Adel je drugim albumom "21" oduševila publiku i...


Privremeno finansiranje i u maju – Portal Ulcinj\nPrivremeno finansiranje i…\nIako je Skupštini 31. marta dostavljen predlog zakona o budžetu za 2021. godinu, država će se i u maju finansirati na osnovu rješenja o privremenom finansiranju, koje je juče donijelo Ministarstvo finansija i socijalnog staranja, piše Dan.\nSkupština je za 11. maj zakazala sjednicu na kojoj je jedna od tačaka dnevnog reda predlog Zakona o budžetu, ali se odluka o državnoj kasi očekuje tek nakon glasanja o tužilačkim zakonima i smjeni ministra pravde Vladimira Leposavića.\nSkupštinski Odbor za ekonomiju, prema informacijama Dana, neće razmatrati predlog zakona o budžetu prije 15. maja.\nMinistarstvo finansija, na čijem čelu je Milojko Spajić, Dan je pitao koliko neusvajanje budžeta, skoro mjesec i po nakon što je dostavljen Skupštini, otežava sprovođenje programa i politika Vlade.\nVlada je, kažu, u ustavnom roku uputila Predlog zakona o budžetu za 2021. godinu i očekuje se da ubrzo bude usvojen u Skupštini. Donijetim rješenjima o privremenom finansiranju obezbijeđena su sredstva za redovno funkcionisanje, servisiranje svih javnih funkcija, kao i pravovremeno izmirivanje zarada, penzija, socijalnih izdvajanja, uz ostvarene uštede na nepotrebnim troškovima.\n“Imajući u vidu da je usljed zdravstvene situacije izazvane pandemijom virusa korona bilo neophodno povećati izdvajanja za potrebe finansiranja socio-ekonomskih mjera podrške građanima i privredi u suočavanju sa negativnim posljedicama pandemije, rješenjima o privremenom finansiranju planirana su sredstva za navedene namjene, uz poštovanje zakona. Dakle, rješenjima o privremenom finansiranju daje se podrška implementaciji politika Vlade i identifikovanim prioritetima. Predstojećim usvajanjem budžeta za 2021. godinu nastaviće se efikasno sprovođenje planova Vlade, kao i planova svih potrošačkih jedinica budžeta države”, naveli su Danu iz tog resora.\nPojasnili su da usvajanjem predloga zakona o budžetu, odnosno datumom primjene Zakona o budžetu, prestaje primjena rješenja o privremenom finansiranju.


TROSTRUKA KRUNA SESTARA STANKOVIĆ I SENIORA PARTIZANA | Атлетски клуб Партизан\nHome / Vesti / Aktuelno / TROSTRUKA KRUNA SESTARA STANKOVIĆ I SENIORA PARTIZANA\nU nedelju, 7.aprila, u prelepom nautičkom selu Boljevci kraj Surčina, održano je 63. po redu Državno prvenstvo u sportskom hodanju na putu. Učešće je uzelo osam takmičara našeg Kluba i to vrlo uspešno.\nKod mlađih pionirki na 1km pobedila je Mina Stanković rezultatom 4:58. Ona je odlično kontrolisala trku od samog početka i uspešno privela kraju bez većih problema. Srebrna sa EAA mitinga u Dudincu pre dve nedelje i rekorderka Srbije za mlađe pionirke na 600 i 1000m na stazi pokazuje da će ove godine srušiti sve rekorde u svojoj kategoriji.\nKod mlađih juniorki na 2km titulu je osvojila njena starija sestra Barbara Stanković. Rezultatom 9:56 nije bila zadovoljna, jer nas je navikla na rekorde Srbije, te je za rekordom zaostala 15tak sekundi, ali u ovoj kategoriji je još godinu ipo dana pa će biti prilike da boljom taktikom postigne sigurno vremena oko 9:20. Oštre krivine na stazi pokraj Save i prejak prolaz od 4:34 u prvoj polovini deonice omeli su je u namerama da već sada zabeleži najbolji rezultat u Srbiji.\nDa bi sve tri zlatne medalje otišle u porodične vitrine Stankovića, potrudila se najstarija Rebeka Stanković, koja je trijumfovala kod starijih juniorki na 5km. Naime, ona je zbog dužeg odsustva sa treninga, u čije razloge sada nećemo ulaziti, krenula takmičenje bojažljivijim ritmom, što je iskoristila, takođe, reprezentativka Marija Papović iz leskovačke Dubočice, ali je Rebeku sportska sreća pogledala ovaj put nakon diskvalifikacije Marije, koja je od troje sudija na stazi dobila opomenu za narušavanje pravila tehnike sportskog hodanja. Rebeka je tako skrenula pažnju selektora na sebe za predstojeću Balkanijadu, ali je svakako vidno bila nezadovoljna rezultatom 31:44, što je 4:43 slabije od njenog ličnog rekorda. Verujemo da će pravi rezultati doći uz pravi pristup.\nKod mlađih pionira viđena je prava drama, Aleksandar Murić prošao je liniju cilja kao drugi, ali je nakon odluke glavnog sudije, dr Vesne Repić, bio diskvalifikovan. Po rečima sudije u samom finišu nije uspeo da iskontroliše održavanje pravilnog pokreta, na šta je usledila naša žalba, ali ovog puta bezuspešna. Svakako ćemo sve sugestije sudija prihvatiti pozitivno i u narednom periodu poraditi na otklanjanju svih nepravilnosti kod ovog zaista mladog, ali izuzetno perspektivnog takmičara, inače najboljeg mlađeg pionira Kluba za prethodnu godinu\nKod seniora viđena je potpuna dominacija crno-belih hodača: prvi je kroz cilj prošao naš master trener i sekretar Vladimir Savanović, ali su ga u svom poduhvatu u stopu pratili Marko Đukić i Boban Stevanović. Po rečima najiskusnijeg među njima, Bobana (1966), ne pamti da je na Državnom prvenstvu u atletici trojica Partizanovih asova bilo na postolju u nekoj disciplini van i unutar stadiona. Seniorsku trku obeležila je diskvalifikacija četvorostrukog olimpijca Srbije, Predraga Filipovića iz Vlasotinca, te odustajanje nekolicine takmičara zbog izuzetno toplog i suvog vremena.\nŽelimo našim takmičarkama Barbari i Rebeki Stanković uspešan nastup na Balkanskom prvenstvu 20. aprila u Aleksandropulosu (Grčka).\nJECO-Jeveričić i ortak O.D. iz Požege\ni EUROLIN D.O.O.iz Paraćina, koji su omogućili odlazak na EAA miting u Dudincu, kao i na stipendiranju sestara Stanković, bez čije pomoći san ne bi trajao ovako dugo.


Nova oprema na igralištima za decu | TV KANAL 9 NOVI SAD\nNaslovna EMISIJE Nova oprema na igralištima za decu\nNova oprema na igralištima za decu\nVIDEO K9: Uskoro će u Novom Sadu biti obnovljena dečja igrališta i teretane na otvorenom za šta je Gradska uprava za građevinsko zemljište i investicije raspisala raspisala javni poziv za nabavku i ugradnju opreme i podloge.\nU cilju poboljšanja kvaliteta boravka dece na javnim površinama formirana je tehnička dokumentacija za realizaciju „Nabavke i ugradnje opreme i podloge za dečja igrališta i teretane na otvorenom na teritoriji Novog Sada“.\nU Izveštaju Gradske uprave za građevinsko zemljište i investicije navedeno je da su postojeća igrališta u velikoj meri devastirana i nisu prilagođana potrebama dece, te je usvojeni koncept sa započetom idejom ostvarenja „zdravog okruženja“ za decu predškolskog uzrasta prilagođen njihovom psiho-motoričjom statusu.\nRadovi podrazumevaju nabavku opreme za igrališta, transport i ugradnju nove opreme, kao i radove na podlozi i ugradnji urbanog mobilijara. Na svim lokacijama neophodno je uklapanje sa vegetacijom, a korišćeni materijali moraju da zadovoljavaju sve standarde kvaliteta i sigurnosti.\nTehničkom dokumentacijom definisan je i izgled novih elemenata opreme za dečja igrališta, pa će se ona sastojati od setova za penjane, ljuljaški za decu različitog uzrasta, klackalica za decu uzrasta od 3 do 16 godina, njihalica i vrteške namenjene za maksimalno 3 osobe sa invalidskim kolicima i 6 osoba za koje su predviđene klupe za sedenje. Vrednost radova je procenjena na oko 46 miliona dinara bez PDV-a, a javni poziv traje do 26. aprila\nPrethodni tekstDanas je Svetski dan Roma\nSledeći tekstIma posla za građevinare


Jedinstvena poruka protesta: „Ne plašimo se i odbranićemo se!“ - Impuls\nObjavljeno: Utorak, 30 Novembar 2021 12:34\nProtest „Stop režimskom nasilju “ u Beogradu; Foto: András Juhász / Mašina\nU Beogradu su u nedelju u šest popodne građani preplavili Trg republike na protestu protiv režimskog nasilja na koji su pozvali Ekološki ustanak, Otvorena građanska platforma Akcija i Ne davimo Beograd. Prethodno se nekoliko hiljada građana okupilo da zahteva efikasnu zaštitu životne sredine na trećem protestu za bezopasan vazduh, koji je održan istog dana u podne u organizaciji Eko straže.\nU subotu popodne širom Srbije održane su blokade saobraćajnica u znak protesta protiv nedavno usvojenih Zakona o eksproprijaciji i Zakona o referendumu, te politika i projekata aktuelne vlasti. Podsetimo, Zakonom o eksproprijaciji je eksproprijacija omogućena privatnim kompanijama, a smatra se da se donosi u svrhe sprovođenja projekta Jadar, sa kojim su građani takođe izrazili neslaganje u subotu. Prethodnih dana demantovane su izjave premijerke Ane Brnabić da je Rio Tinto otkupio svo potrebno zemljište.\nMinistarstvo unutrašnjih poslova nije izdalo dozvolu za blokade saobraćajnica, a građane su u subotu kordoni policajaca sprečavali u izvršenju blokade. Tokom protesta je došlo do privođenja građana u više gradova, policija je u tome ispoljila i nepotrebnu brutalnost, a bilo je i incidenata.\nDo najvećih incidenata došlo je u Šapcu, gde su protivnici protesta na građane koji su blokirali most nasrnuli palicama i čekićima, a postojala je i pretnja da će na građane krenuti bager. Policija nije sprečila nasilnike sa hladnim oružjem. Priveden je, međutim, Dragan Milovanović Crni, koji se fizički obračunao sa vozačem bagera, članom Srpske napredne stranke, što je bio i neposredni povod za protest Stop režimskom nasilju.\nDobrica Veselinović iz Ne davimo Beograd opisao je dešavanja u Šapcu i ponovio pitanje policiji kome služi – državi ili Aleksandru Vučiću.\n„Da li se stide? Ovo je ono što mi poštujemo, ovo je ono za šta smo mi danas ovde, za šta ćemo svaki put biti na ulici da se suprostvimo nepravdi i onome što SNS radi“, poručio je Veselinović okupljenima.\n„Juče je stigla komanda da se pregazi narod u Šapcu bagerom. Nećemo to trpeti!“, izjavio je Nebojša Zelenović iz Zajedno za Srbiju i Akcije, zahtevajući da Milovanović bude pušten, a oni koji su krenuli na građane bagerom uhapšeni. Građani u Srbiji su besni i ne mogu više ovo da trpe, poručio je Zelenović, zahtevajući da se sazna ko je izdao naređenje da se policija povuče i da se napadne goloruki narod.\nŠirom Srbije je tokom vikenda održan niz protesta i blokada saobraćajnica; Foto: Ekološki ustanak / Facebook\n„Ne plašimo se i odbranićemo se! Ovo je odbrana pristojne Srbije – ovo je odbrana slobodnih ljudi. Ne damo da budemo kolonija, ne damo da se usvoji sramni zakon koji će omogućiti da ljudi u Nedeljicama i Jadru ostanu bez kuća, koji će omogućiti da se od najplodnijeg dela Srbije napravi deponija!“, poručio je Zelenović.\n„Svaka kuća u Srbiji ima bar jedan čekić, a čemu služi čekić? Da se njime kuju ekseri, a ne da se razbijaju glave. Aleksandre Vučiću, bivši potpredsedniče SRS, i sadašnji državni činovniče broj jedan … Da li ti stvarno misliš, nesrećo, da ćemo mi mirno gledati kako tvoje paravojne formacije ljudima razbijaju glave čekićima samo zato što brane svoju zemlju koji si rešio da im otmeš“, poručio je Aleksandar Jovanović Ćuta iz Ekološkog ustanka, dodajući da je ključna reč narednih meseci ustanak.\nOn se, takođe, zahvalio „Eko straži“ na organizovanju skupa za bezopasan vazduh, koji je nazvao veličanstvenim.\nĐorđe Miketić iz pokreta Srce grada izjavio je da je u Šapcu ukinuta država, i da neće biti ni države ni institucije dok ovaj režim ne bude pao.\nNakon okupljanja na Trgu Republike građani su se u protestnoj šetnji uputili ka zgradi RTS-a. Protest su podržali i politička platforma Solidarnost, Izbor za našu opštinu, #1od5miliona, a u njemu su učestvovali i predstavnici Demokratske stranke, Nove stranke, Narodne stranke.\nKomentarišući incidente u Šapcu, premijerka Srbije Ana Brnabić je na Happy televiziji u ponedeljak izjavila da bager u Šapcu „nije krenuo kroz gomilu“ nego išao „dva-tri kilometra na sat da slučajno nekog ne bi povredio“, prenosi N1. Vlasti su pokušale da relativizuju značaj protesta, komentarišući da se na njima okupilo po nekoliko stotina ljudi.\nProtesti su održani i u Loznici i Šapcu, a naredna blokada saobraćajnica najavljena je za nastupajući vikend.


Ministarka građevinarstva, saobraćaja i infrastrukture Zorana Mihajlović i predstavnici kineske kompanije “China Road and Bridge Corporation – CRBC” potpisali su u Sofiji memorandum o saradnji na rekonstrukciji pruge Beograd-Niš.\nMihajlović je kazala da je kompanija CRBC zainteresovana za železnički “Koridor 10”, što je priroritetan projekat za Vladu Srbije, saopštilo je ministarstvo građevinarstva, saobraćaja i infrastrukture.\nOna je rekla da je za rekonstrukciju 198 kilometara pruge od Beograda do Niša potrebno oko 600 miliona evra, a prvi korak je izrada projektne dokumentacije.\nPotpredsednik kineske kompanije "Čajna komjunikejšens konstrakšen kompani" Suen Ciju izrazio je u razgovoru sa ministarkom građevinarstva, saobraćaja i infrastrukture Zoranom Mihajlović očekivanje da u septembru bude potpisan i ugovor o finansiranju izgradnje deonice autoputa od Preljine do Požege.\nMihajlović je na sastanku u Sofiji rekla da je za Vladu Srbije veoma važno da što pre počnu radovi na izgradnji autoputa Preljina-Požega, dužine 30,9 kilometara, za koji je potpisan komercijalni ugovor, kao i izrada projektno-tehničke dokumentacije za deonicu Požega-Boljare, za koju je nedavno potpisan memorandum, saopštilo je Ministarstvo gradjevinarstva, saobraćaja i infrastrukture. Ciju je kazao da su spremni da se angažuju i na novim projektima u Srbiji, navodeći da projekti sa Srbijom predstavljaju prioritet u aktivnostima kompanije CCCC.\nSrpska ministarka je zahvalila kompaniji CCCC, koja je majka-kompanija firme CRBC na ostvarenim rezultatima na zajedničkim projektima.\nMihajlović je kazala da se radi na projektima modernizacije pruge od Beograda ka Budimpešti i od Niša do Dimitrovgrada, a da je Memorandum o saradnji u vezi s rekonstrukcijom pruge Beograd-Niš, koji je potpisan s kompanijom CRBC važan, jer je ta deonica deo železničkog Koridora 10, na koji Srbija želi da privuče više teretnog saobraćaja.\nSrbija u ekologiju mora da uloži 8,5 milijardi evra\nSKGO: Izmenjeni Zakon o lokalnoj samoupravi povećaće njenu efikasnost


Generalni sekretar UN i lideri Afričke unije pozvali na unapredjenje saradnje\nBeta 28. januara 2018. 18:50\nGeneralni sekretar Ujedinjenih nacija (UN) Antonio Guteres i lideri Afričke unije pozvali su danas na unapredjenje medjunarodne saradnje na otvaranju godišnjeg samita Afričke unije, na kojem će glavne teme biti borba protiv korupcije i sukobi u zemljama Sahela i u Južnom Sudanu.\nGuteres je rekao na početku samita u Adis Abebi da želi da mobiliše veću podršku za mirovne snage UN u Africi, uključujući i mirovnjake koji se bore protiv ekstremista u Somaliji, Nigeriji i Zapadnoj Africi.\nPredsednik Komisije Afričke unije Musa Faki Mahamat upozorio je na porast „nacionalnog egoizma“, što su neki shvatili kao skrivenu prozivku američkog predsednika Donalda Trampa. On je apelovao na vlasti u Kongu da kasnije ove godine održe izbore, kako je planirano.\nNa samitu će se raspravljati i o odgovoru na izjavu američkog predsednika Donalda Trampa u kojima je afričke zemlje nazvao „rupama“.\nMedju okupljenim liderima na godišnjem samitu Afričke unije su lideri Zimbabvea, Liberije i Angole, ali i palestinski predsednik Mahmud Abas koji će pozvati afričke lidere da ne otvaraju diplomatska predstavništva u Jerusalimu.


U Dobričkom kraju u toku su jubilarni 50.Drainčevi susreti – Radio Koprijan\nhome Kultura, Vesti U Dobričkom kraju u toku su jubilarni 50.Drainčevi susreti\n50. Drainčevi sureti i ovoga puta okupili su veliki broj imena poznatih u našoj književnosti. Ova manifestacija, koja je ove godine još značajnija s obzirom na dvostruki jubilej, jer je ne samo 50. po redu, već se održavaju i na 120. godišnjicu od rođenja ovog poznatog književnog stvaraoca, otvorena je još 3.maja polaganjem cveća na Drainčev grob i održavanjem muzičko-scenskog programa “Draincu u čast”, uz učešće poznavalaca njegovog lika i dela, a nastavljeni danas u Dobriču uz stihove Ljubivoja Ršumovnića, Moše Odalovića, Todeta Nikoletića i Vlaste Cenića. Pesnici su trenutno u poseti Žitorađi, a planirano je da obiđu i decu u Prokuplju, Blacu i Kuršumliji.\nZatim, u sredu 8. maja u Narodnoj biblioteci „Rade Drainac” biće održan muzičko-scenski program, tribina i predstavljanje mladih srpskih pesnika. Nastupaće glumac Danilo Petrović i pesnik Srđan Živković. Istog dana u 18h se održava tribina na temu “Poezija i internet”, u kojoj učestvuju dr Jelena Jovanović, Marko Despotović, Enes Halilović i Igor Varga. U 19.30h svojim stihovima predstaviće se mladi srpski pesnici Maša Seničić, Bojan Marković, Milica Milosavljević i Danilo Lučić.\nMajski deo Drainčevih susreta završava se sesijom Srpskog filozofskog društva – Populizam i kritičko mišljenje, 22. maja u 13h u sali biblioteke.\nInače, u aprilu je raspisan konkurs za Drainčevu nagradu, koja se dodeljuje svake godine autoru najbolje zbirke poezije objavljene u prethodnoj godini. Drainčevi književni susreti se već godinama unazad obeležavaju u maju i avgustu mesecu. Pesnici se okupljaju u mesecima kada je pisac rođen i kada je umro.


Subotica nastavlja da podržava manifestaciju "Srbija u ritmu Evrope"\nHomeVestiSubotica nastavlja da podržava manifestaciju „Srbija u ritmu Evrope”\n17/12/2017Redakcija BALKAN TVVesti0\nOrganizatori programa „Srbija u ritmu Evrope“, u kome učestvuju učenici osnovnih i srednjih škola predstavljajući evropske zemlje, doneli su odluku da predstavnici gradova koji su osvojili visok plasman u ovogodišnjem ciklusu takmičenja budu učesnici u takmičenju i sledeće godine.\nDevojčice iz Subotice koje su ove godine, na manifestaciji „Srbija u ritmu Evrope“ u Somboru savremenim plesom i pesmom predstavile Portugaliju i osvojile drugo mesto, predstavljaće grad Suboticu i 2018. godine, na takmičenju u Nišu.\nČlan Gradskog veća zadužena za oblast kulture Miroslava Babić, izjavila je da će Grad Subotica i u 2018. godini podržati manifestaciju „Srbija u ritmu Evrope”, pored dvadeset i dve opštine i grada u Srbiji.\n„Ovo je vrlo značajno, jer deca dobijaju priliku da kroz ples, igru i pesmu upoznaju kulturu i jezik neke nove države. Krajem januara 2018. godine, nakon žrebanja u Beogradu, biće poznato koju evropsku zemlju će predstaviti devojčice iz našeg grada“ – istakla je Miroslava Babić.


JELENIĆ OSTAJE NA ČELU VSS: Partizan povukao kandidaturu Stefana Mitrovića\n16.04.2022. • 11:10\nDosadašnjem prvom čoveku u utorak će biti dodeljen novi mandat\nVaterpolo savez Srbije u utorak će na redovnoj Skupštini izabrati predsednika.\nKandidati su do danas bili aktuelni predsednik Viktor Jelenić i naš trofejni vaterpolista Stefan Mitrović, ali je igrač Partizana kako piše Sportski žurnal odustao od kandidature. Tačnije VK Partizan je povukao njegovu kandidaturu.\nMitrovićeva kandidatura bila je veliko iznenađenje, a nakon što se pojavila informacija da bi u slučaju njegove pobede predsednik Skupštine postao Slavko Gak, došlo se do zaključka da je uz Stefana pored Partizana stao i VK Novi Beograd.\nIpak od svega neće biti ništa, Mitrović ostaje u bazenu do kraja sezone, a Jelenić ostaje predsednik.\nNa kraju krajeva u njegovo ime najbolje govore rezultati koji su postignuti u četvorogodišnjem radu - vraćeni dugovi, ojačani klubovi, vrhunski uspesi reprezentacije, povratak najboljih igrača u domaće klubove... U svemu tome Jelenić je imao veliku pomoć Ministarstva omladine i sporta i države, a tim koji dobija ne treba menjati.


Emina Jahović osramoćena u Turskoj, zbog dugova beži u Srbiju?! – Tračara\npiše Star Magazin 18. 01. 2021., 18:28\nU Turskoj je kao bomba odjeknula vest da je Emina Jahović ostala dužna tokom letovanja u luksuznom hotelu u odmaralištu Godžek. Izjavu je dao jedan od zaposlenih u hotelu koji je osudio pevačicino bahato ponašanje.\nKako je otkrio, on i kolege imali su veliki problem jer nisu mogli da naplate Eminin dug koji je napravila još u septembru.\n„Jeli su, pili, a ništa nisu platili. Osoblje hotela jurilo je Eminu kako bi naplatilo račun i imali su mnogo problema sa tim.“ izjavio je radnik hotela u kom je odmarala Emina.\n„Eminu svi osuđuju u Turskoj nakon ove vesti. Komentari po turskim portalima su jezivi i niko nije stao u njenu odbranu. Znam da je taj dečko koji je radio u hotelu čekao da se Emina smiluje i plati taj dug, ali kako su on i kolege morali iz džepa da daju novac jer nisu uspeli da dođu do nje, rešio je da sve ispriča za medije. Emina je baš osramoćena, kada se ta vest pojavila ona je plakala i obratila se prekršajnom sudu u Turskoj da zabrane tu vest, ali je zahtev odbijen. Koliko znam, novinari su je čekali nekoliko dana ispred kuće, ali ona nije izlazila, i planira da se na neko vreme skloni u Srbiju, dok se bura ne stiša,“ otkriva izvor Stara i dodaje:\n„Emina se obratila čak i bivšem suprugu Mustafi da on pokuša da preko nekih poznanstava zaustavi tu vest jer je osramoćena i takve priče utiču na njen ugled. Mustafa joj je rekao da se smiri i da će on nešto probati da reši, ali ni on nije uspeo da joj pomogne, pa je podržao da se skloni sa decom u Srbiju dok taj haos ne prođe.“ završava naš izvor.\nPrethodna vest Čuvena Esmeralda hitno hospitalizovana zbog korone\nNaredna vest Kućna pomoćnica otkriva: Ovo je pravo lice Lepe Brene


Najavljen Dubai Ride za 5. novembar – East Post\nOne koji vole biciklizam sigurno će obradovati najavljeni sportski događaj – Dubai Ride, jedan od najznačajnijih fitnes izazova u Dubaiju, koji će se održati 5. novembra magistralom Šeika Zajeda Rouda (Sheikh Zayed Road). Kako je rečeno, biciklisti koji će učestvovati moći će da biraju između dve rute, dužine od 14 kilometara ili porodične rute dužine 4 kilometra. Organizatori ove manifestacije, iz kopmpanije DP World, kažu da je Dubai Ride događaj namenjen biciklistima svih sposobnosti i iskustava, sa opcijama za početnike, iskusne amatere i profesionalce. Glavna ruta (dužine 14 km) za starije od 10 godina održaće se na pet lokacija oko glavnog puta Dubajia – Šeik Zajed Rouda i donjeg puta kroz Finansijski centar (Financial Centre Road). Učesnici će tokom trke imati prilike da voze pored nekih od znamenitosti Dubajia, kao što su: Muzej budućnosti (Museum of the Future), Kule Emirata, (Emirates Towers) i centar Dubaija. Porodice se pozivaju da se uključe u živopisnu rutu dužine 4 kilometra koja će obuhvatiti Bulevar šeika Muhameda bin Rašida (Sheikh Mohammed bin Rashid Boulevard) i deo oko Burdž Kalife.\nBiciklizam kao jedan od omilljenih vidova rekreacije\nFoto: RUN 4 FFWPU (Pexels.com)\nKako su lokalni mediji najavili, manifestacija će biti usklađena sa direktivama šeika Hamdana bin Muhameda bin Rašida Al Maktuma, prestolonaslednika Dubaija i predsedavajućeg u Izvršnom savetu Dubaija. Planirano je da se grad pretvori u jednu od najaktivnijih metropola na svetu, koja će biti pogodna za kako za život, tako i za rad i posetu.\nCEO za Dubai Festivals & Retail Establishment organizaciju, Ahmed Alhaja, je izjavio: „Prošle godine, ušli smo u istoriju kada je šeik Hamdan bin Mohamed bin Rašid Al Maktum, po prvi put poveo bicikliste na vožnju Šeik Zajed magistralom. Tada je na manifestaciji zabeleženo veliko učešće svih nacionalnosti i starosnih grupa. Ove godine nastavljamo tu tradiciju i pozivamo sve da vide znamenitosti grada iz perspektive onih koji koriste vozila sa dva točka. Ne samo da je Dubai Ride zabavan događaj za celu porodicu, već nam pruža i mogućnost da iskoristimo vreme i prigrlimo aktivniji način života. Samo 30 minuta svakodnevnog vežbanja može biti od velike koristi za fizičko i mentalno zdravlje, a uz Fitness Challenge u Dubaiju, cilj nam je da stvorimo zdrave navike koje mogu da traju ceo život. Radujem se što ću 5. novembra videti spektakl u kojem učestvuje hiljada biciklista i pomoći da Dubai bude još srećniji i zdraviji grad.”\nSultan bin Sulajem, predsednik organizacije DP World, takođe je dodao: „Zaposleni u kompaniji DP World, veruju da fitnes treba da bude dostupan svima, kao i da ljude treba ohrabriti da se bave zdravim načinom života kroz redovnu fizičku aktivnost. Zbog toga smo oduševljeni što nastavljamo našu podršku vožnji u Dubaiju u sklopu jednomesečnog Fitnes izazova. Ne samo da je vožnja bicikla ekološki prihvatljiv način putovanja po našem velikom gradu, već donosi i radost, zabavu i slobodu svim ljudima, bez obzira na pol, starost i fizičku spremnost. Radujem se što ću sledećeg meseca poželeti dobrodošlicu svima koji su spremni na ovaj uzbudljivi fitnes događaj”.\nZa više informacija i registraciju, zainteresovani mogu posetiti zvanični sajt Dubai Ride sportske organizacije: https://www.dubairide.com/\nPromotivni video za Dubai Ride fitnes izazov\nCategories: Fitnes, Lifestyle, Sport, Vesti, Zdravlje, Život u Emiratima\nTagged as: Biciklizam, Dubai, Dubai Fitness Challenge, Fitnes, Sport, UAE, Ujedinjeni Arapski Emirati, život u dubaiju, život u emiratima


ŠEFIK DŽAFEROVIĆ PRISUSTVOVAO KOMEMORACIJI POVODOM SMRTI BIVŠEG PREDSJEDNIKA REPUBLIKE FRANCUSKE JACQUESA CHIRACA | Hayat.ba\nČlan Predsjedništva Bosne i Hercegovine Šefik Džaferović prisustvovao je u Parizu komemoraciji povodom smrti bivšeg predsjednika Republike Francuske Jacquesa Chiraca.\nDžaferović je, zajedno sa više od 30 šefova država i vlada, u crkvi Saint-Sulpice odao posljednju počast bivšem predsjedniku Republike Francuske, koji je preminuo 26. septembra u 86. godini.\nJacquesa Chiraca pamtit ćemo u Bosni i Hercegovini kao velikog prijatelja naše zemlje, koji je dao snažan doprinos angažmanu međunarodne zajednice na zaustavljanju rata, a kasnije i na uspostavljanju mira, reintegraciji BiH i trasiranju njenog euroatlanskog puta. Ime predsjednika Chiraca ostat će zapisano u historiji kao časno ime, jer je spadao među one svjetske lidere koji su jasno razlikovali dobro od zla – dio je teksta koji je član Predsjedništva BiH Džaferović upisao u knjigu žalosti.\nTakođer je prisustvovao i ručku koji je u Jelisejskoj palači za šefove država i vlada organizirao predsjednik Republike Francuske Emmanuel Macron.\nU kraćem razgovoru sa predsjednikom Macronom, Džaferović je zahvalio za gostoprimstvo, naglasivši da je komemoracija bila dostojanstvena i veličanstvena, kako i priliči velikom čovjeku kakav je bio predsjednik Chirac.\nČlan Predsjedništva BiH Džaferović je, istaknuvši dobre odnose Bosne i Hercegovine i Republike Francuske, uputio poziv predsjedniku Macronu da posjeti našu zemlju, saopćeno je iz Predsjedništva BiH.


Poverenica: Nije u redu obećavati građankama da će svi problemi biti rešeni jednim zakonom - Dijalog.net\nNaslovna Politika Poverenica: Nije u redu obećavati građankama da će svi problemi biti rešeni jednim zakonom\nPoverenica: Nije u redu obećavati građankama da će svi problemi biti rešeni jednim zakonom\nBeograd, 8. mart 2018. – Poverenica za zaštitu ravnopravnosti Brankica Janković izrazila je nadu da će Srbija uskoro dobiti novi, bolji i unapređeni zakon o rodnoj ravnopravnosti, ističući da nije u redu građankama obećavati da će se svi njihovi problemi biti rešeni donošenjem jednog zakona.\n"Nije u redu da našim građankama pošaljemo nadu kako ćemo sve rešiti kada se donese jedan zakon", kazala je ona za Radio-televiziju Srbije komentarišući Nacrt zakona o rodnoj ravnopravnosti.\n"I dalje ostaju problemi koje treba da rešavamo na tržištu rada da žene ne budu kažnjavane zbog materinstva. To možemo postići drugačijom situacijom i većim brojem radnih mesta, većom kontrolom od strane nadležnih institucija", kazala je Brankica Janković.\nJanković je ocenila kаo "krаjnje uvredljive i neprimerene" citаte koje je ministаr zа rаd, zаpošljаvаnje, borаčkа i socijаlnа pitаnjа Zorаn Đorđević upotrebio nа konferenciji povodom Međunаrodnog dаnа ženа.\nMinistar Đorđević bio je domaćin nacionalne konferencije "Žene iz ruralnih krajeva ravnopravne građanke Srbije".\nOn je tada citirao Dučića: "Žena ne zna da poštuje nego da voli, ženi ne treba ni da je vi poštujete nego da je volite, poštovanje za njih znači odsustvo svake ljubavi nešto hladno, iz glave, a ne nešto preosećajno iz duše… Sve žene vole bogataše, jer je žena uvek sirota. Pametnih se boje… Ona uvek podlegne jačem, a ne lepšem i umnijem, ni boljem i milijem".\nĐorđević se nakon toga izvinio svim građankama Srbije navodeći da mu nijednog trenutka namera nije bila da uvredi žene, kao i da to ne predstavlja "ni njegove, а ni vrednosti Vlаde Srbije".\nKoordinaciono telo za rodnu ravnopravnost takođe je osudilo gest ministra Đorđevića.\nPoverenica je u opštini Lučane ocenila da je za žene veoma važno da se osnaže, da preuzmu inicijativu i prevaziđu prepreke na koje nailaze na svom putu, koristeći sva prava i mehanizme koji im stoje na raspolaganju. "Ne treba da čekamo da nam neko da ravnopravnost, već moramo da uzmemo stvar u svoje ruke", rekla je Brankica Janković, a preneo je kabinet Povernika za zaštitu ravnopravnosti.\nTagsBrankica JankovićPoverenicarodna ravnopravnost\nPredhodno U Srbiji će do 2041. broj stanovnika pasti na 5,5 miliona\nSledeće Osnaživanje žena važno za budućnost Evrope\nPoverenica: Zakon je isti za sve, pa i za ministra Popovića\nBeograd, 27. avgust 2018. – Poverenica za zaštitu ravnopravnosti Brankica Jan…\nTop Tags Evropska unija Vlada Republike Srbije Civilno društvo Srbija i Evropska unija OCD Evropska komisija konkurs mediji Politika lokalna samouprava evropske integracije Društvo vladavina prava mladi Pravosuđe


U sklopu naših portala za Automobile, Gume i Felne, Delove i Katalog firmi sa Promocijama i Zaposlenjem, možete pronaći veoma atraktivne mogućnosti oglašavanja i reklame. Sve cene usluga na portalima su izražene u kreditima, koji se kupuju u sekciji Novčanik. Cena 1 kredita iznosi 1 dinar. Veoma lako i jednostavno možete ispratiti sve ono što ste kupili i uradili na portalima putem svog panela.\nU oviru AUTO portala svi korisnici imaju opciju objavljivanja do 3 besplatna oglasa po jednoj glavnoj kategoriji. To znači da imaju mogućnost postavljanja do 3 besplatna oglasa u kategoriji Putnička vozila, do 3 besplatna oglasa u kategoriji Kombi, 3 besplatna u Kamionima i sve tako u svim ostalim kategorijama.\nU oviru Portala za GUME , FELNE i RATKAPNE svi korisnici imaju opciju objavljivanja do 10000 besplatna oglasa .\nU oviru Portala za Deleove svi korisnici imaju opciju objavljivanja do 10000 besplatnih oglasa. To je odlična prilika da se ponudi celokupan asortiman kupcima širom zemlje.\nU oviru ovog Portala svi korisnici imaju mogućnost da se registruju i objave svoje firme (jednu ili više), promocije ili posao. Ovde je neobhodna registracija ako korisnik nije imao takvu do sada. Ako se korisnik već registrovao i ima aktiviran Dilerski profil na nekom od druga tri portala, korisnik je već registrovan na Katalogu i firma je dodata. Ako želi, taj korisnik može postaviti oglase za promocije i poslove nakon što zakupi jedan od dva paketa koji postoje.


Jovanović: Sve spremno za Bokeški triatlon\nObjavljeno 4 Sep, 2021\nJubilarni 10. Bokeški triatlon “Perast 2021” biće održan sjutra, u nedjelju 5. septembra.\n-Sve je i više nego spremno što se tiče organizacije, uspjeli smo da sklopimo sve kockice, danas završavamo funkcionalne pripreme.\nPrijavljeno je oko stotinu takmičara, to je neki okvir, ali desi se da neko i ne dođe odnosno otkaže.\nMislim da će djeci biti posebno zabavno i izazovno-rekao je za Radio Kotor jedan od ljudi iz organizacije Dragan Jovanović, član Triatlon kluba Kotor.\nNajavljeno je spektakularno ovogodišnje izdanje, a učesnici će se takmičiti u tri discipline: Akvatlon za najmlađe (za uzrast od 7 do 14 godina.) koji podrazumijeva 50 m plivanja/ 200 m trčanja, 200 m plivanja/ 800 m trčanja, zatim SuperSprint triatlon, 375 m plivanja/ 10 km biciklizam/ 2.5 km trčanja, te Olimpijski triatlon koji uključuje 1.500 m plivanja / 40 km bicikla / 10 km trčanja.\nNa dan održavanja triatlona, u nedjelju 5. septembra na magistralnom putu od Orahovca do Perasta, doći će do privremene obustave saobraćaja od 07:50 do 09:00, kao i od 10:00-12:30, a na donjem priobalnom putu u Perastu saobraćaj će biti zatvoren od 07:00-13:00.\n-Mole se vozači da, ukoliko planiraju prolazak ovim dionicama puta ka centralnom dijelu države, to urade mimo ovog termina ili alternativnim putevima preko raskrsnice u Lipcima ili trajekta na Lepetanima-poručuju organizatori.


Matija Gočmanac standardan na golu kadeta Partizana i reprezentacije Srbije – In Medija\nMatija Gočmanac standardan na golu kadeta Partizana i reprezentacije Srbije\nMatija Gočmanac prve golmanske korake napravio je u Brusu, gde je i rođen, braneći gol mlađih selekcija FK Kopaonik.\nKao veoma talentovan golman krenuo je put većih klubova a trenutno je standarni golman kadeta FK Partizan i kadetske selekcije reprezentacije Srbije U17.\nU kadetskoj selekciji Srbije igra zajedno sa svojim zemljakom Vladimirom Miletićem koji je ove 2019. godine proglašen za najboljeg u kadetskoj selekciji Omladinske škole FK Crvena Zvezda.\nMatija je u prethodnom periodu branio odlično i tako postao standardni reprezentativac Srbije nagovestivši još bolje partije i odbrane na radost kako navijača reprezentacije Srbije tako i navijača svog kluba ali i svojih Brusjana ma gde da su.\nOdličan je bio na nedavno odigranom derbiju kadeta Partizana i Crvene Zvezde na kom je odbranio penal u prvom poluvremenu i na taj način doprineo pobedi svog tima nad večitim rivalom rezultatom 1:0. Odbranu penala pogledajte OVDE\nMatijinu izjavu posle utakmice sa Crvenom Zvezdom pogledajte OVDE ili klik na fotografiju\nMatiji Gočmancu u narednom periodu predstoji još dosta rada kako bi se izborio za prelazak i startno mesto u seniorskom timu i krenuo dalje još blistavijim fudbalskim putem, na kom mu želimo da na svakoj utakmici bude uspešniji nego na prethodnoj.


Empatija - što je više koristimo, postaje jača | Desk&More\nEmpatija – što je više koristimo, postaje jača\nIza svakog uspešnog biznisa vrlo je verovatno da ćete pronaći lidera koji je usavršio sposobnost empatije.\nIskusni preduzetnici znaju da uspeh ne može doći ukoliko se jedino vodi računa o finansijama.\nZato lideri svoju pažnju usmeravaju na razumevanje načina na koji klijenti i zaposleni vide samo poslovanje, jer to može doprineti stvaranju bolje strategije. Zaposleni su ti koji kontaktiraju sa klijentima, pa je od izuzetnog značaja odgovoriti sa punim razumevanjem na njihove zahteve.\nSvetski priznati lideri odaju zahvalnost putem nagrada, usavršavanja i razvoja zaposlenih čime šalju poruku da firma brine o njima. Logičan sled stvaranje pozitivne radne atmosfere jesu rezultati koji vodi ka dugoročnom poslovnom uspehu.\nSnaga empatije u biznisu ogleda se u razumevanju klijenata, njihovih potreba, strahova, želja, bolnih tačaka, pa čak i onoga što ih održava noću budnim. Ukoliko jedan prodajni tim razume svog kupca, onda oni lako mogu objasniti potencijalnom kupcu na koji način određene usluge ili prozvodi mogu poboljšati njegov život.\nI ono što je još važnije od povećanja prodaje jeste što se ovakvim pristupom gradi lojalnost kod kupaca i povećava broj preporuka. Kako bi firme imale verne klijente i kvalietan timski rad, na menadžerima je odgovornost stvaranja kulture empatije u čitavoj organizaciji firme.\nU pitanju je kompleksna sposobnost koja se sastoji iz tri dela:\nKognitivna empatija – kapacitet razumevanja perspektive ili mentalno stanje drugog.\nEmotivna empatija – odgovarajuća reakcija na emocije drugih ljudi.\nSomatska empatija – razumevanje tuđeg bola i pružanje pomoći.\nEmpatija je direktno povezana sa ubrzanom produktivnošću i inovacijama\nBrojne studije su pokazale korelaciju između zaposlenih koji poseduju izražene empatijske sposobnostima sa produktivnošću i inovativnošću.\nTo se odražava na povećanje efikasnosti, jer inovativne ideje zaposlenih utiču na povećanje broja rešenja koje kompanija nudi putem svojih usluga ili proizvoda. Stoga tim lideri teže da zaposle ljude sa razvijenim „mekim veštinama“, jer se te veštine ne mogu usavršiti tokom kratkog treninga za određenu radnu poziciju, a izrazito su odražavaju na diferencijaciju i uspeh biznisa na tržištu.\nProjekat Aristotel, čije rezultate je Gugl objavio 2017.godine, pokazao je da su najvažnije nove ideje kompanija nastale iz B-timova koje čine zaposleni sa širokim rasponom mekih veština uključujući: jednakost, velikodušnost, znatiželju prema tuđim idejama, empatiju i emocionalnu inteligenciju.\nOvi timovi nisu uvek imali vrhunske stručnjake, ali kada su se članovi osećali ohrabreni prilikom izlaganja na sastancima, znajući da ih pomno slušaju lideri i top menadžeri, rađale su se sjajne ideje.\nVeća konkurentska prednost i tržišna vrednost\nKompanije koje ostvaruju veliki uspeh i čiji zaposleni imaju najbolje performanse, ujedno su na vrhu liste po pitanju empatije. To bi se u početku moglo činiti iznenađujućim u aktuelnoj globalnoj kapitalističkoj ekonomiji. Međutim, statistika pokazuje da je empatija danas važnija za poslovni uspeh nego ikad pre.\nŠta kažu rezultati istraživanja empatije?\nPodaci istraživanja pokazuju da su kompanije koje neguju kulturu empatije među zaposlenima privlačne visoko obrazovanom i proaktivnom kadru. Ovakve kompanije prema statistici imaju lojalnije zaposlene, koji se duže zadržavaju u istoj firmi.\nPrema istraživanju Galupa, 60 procenata milenijalaca otvoreno je za nove mogućnosti zaposlenja, dok se samo 29 procenata njih izjasnilo da se osećaju zadovoljno angažmanom na trenutnom poslu.\nStudije Queens School of Business i organizacije Galup pokazuju da ovaj nedostatak empatijske povezanosti zaposlenih sa firmama u kojima rade može rezultirati povećanom broju izostanaka s posla i nižom produktivnošću.\nCentar za kreativno liderstvo izveštava nas podacima koji takođe zagovaraju važnost empatije u poslovanju. Analiza 6.731 menadžera u 38 zemalja pokazala je da se empatija pozitivno odnosi na poslove rezultate. Konkretno, menadžeri koji su pokazali empatiju dobili su veće ocene rada svojih supervizora nego menadžeri koji nisu iskazali ove veštine.\nVažno je da je studija naglasila i to da se ova sposobnost može naučiti. Proaktivni treninzi sa segmentima poput podučavanja aktivnog slušanja i tehnike negovanja saosećanja, utiču na povćanje empatije u poslovanju mnogih firmi, te su zanimljiva opcija za tim bilding aktivnosti.\nIako se obično smatra da je ova sposobnost na nivou pojedinca, ljudi koji imaju razvijene meke veštine shvataju da empatija može biti masovni fenomen koji donosi korenite društvene promene.\nRazumevanje moći društvenih mreža može doprineti širenju empatije u svrhe kreiranja pozitivnih masovnih akcija, a izuzetna korist od društvenih mreža nastaće kada korisnici budu spremni da ovim putem ne prenose samo informacije, već i empatsku povezanost.\nUkoliko ste zaintresovani da usavršite saosećanje i empatiju kao jednu od vodećih liderskih sposobnosti, krenite od praktičnih koraka koje smo vam pripremili kroz Ultimativni vodič – empatija za menadžere koji možete besplatno preuzeti ovde.


UMESTO ČLANSTVA U EU: Makron nudi Balkanu specijalno partnerstvo? | Ekspres.net\nUMESTO ČLANSTVA U EU: Makron nudi Balkanu specijalno partnerstvo?\nFrancuska je pokrenula nezvanične diplomatske konsultacije da se pojedinim zemljama zapadnog Balkana umesto punopravnog članstva ponudi privilegovano specijalno partnerstvo, prenose “Nezavisne”.\nPodseća se i da je sličnu ponudu Nemačka pre desetak godina ponudila Turskoj, obećavajući joj “privilegovano partnerstvo” umesto članstva, ali i to je tada shvaćeno kao elegantan način odustajanja od primanja Turske u EU.\nPročitajte još: Da li je odbijanje Severne Makedonije i Albanije osveta Makrona?\nTags Emanuel Makroneufrancuski predsednikspecijalno partnerstvo\n“RUŠENJE MOSTA – KRIVA EVROPA, IMIGRACIJE – KRIVA EVROPA”: Makron iskritikovao “demagoge” koji tvrde da je EU kriva za sve MAKRON ŽELI PRIJATELJSTVO SA SRBIJOM: Obnavlja prisustvo na Balkanu ČEPURIN: SAD su od Kosova napravila “Ambasadorstan” i nosač aviona “Bondstil” Prištinski „Blic“: Žestoki sukob, Makron oštro napao Haradinaja u Berlinu


Više od polovice građana za članstvo Srbije u EU @ StartBiH.ba\nViše od polovice građana podržava pristupanje Srbije Europskoj uniji i vide Uniju kao vodećeg donatora, trgovinskog i investicijskog partnera, pokazuje najnovije istraživanje.\nPrema toj anketi trećina građana je protiv ulaska Srbije u EU, a računajući samo one koji bi izrazili mišljenje za ulazak u EU bi glasovalo 62 posto građana, dok bi 38 posto bilo protiv.\nMladi između 18 i 29 godina čine najveći proeuropski dio stanovništva s više od dvije trećine koji su za članstvo Srbije u EU, prenosi Tanjug.\nGrađani Srbije dominantno vide EU u pozitivnom svijetlu i povezuju je s mogućnostima i napretkom, boljim ekonomskim standardom, mogućnošću slobodnog putovanja, poštovanjem ljudskih prava itd.\nPo istraživanju više od polovice građana podržava i dijalog između Beograda i Prištine uz posredovanje EU, a istovremeno građani vjeruju da je proces normalizacije najvažniji uvjet za Srbiju da bi se pridružila EU.\nIstraživanje je provedeno u lipnju 2021. na uzorku od 1211 ljudi iz 40 gradova i općina, koristeći CAPI metodu (CAPI - kompjuterski podržano anketiranje licem u lice).


U Rusiji pronađena zamena za kafu\nU Rusiji ponovo lansirana zamena za kafu\nKafa je jedan od najpopularnijih napitaka u Rusiji. Šta je potrebno da radite u slučaju da želite da smanjite upotrebu kofeina ili da ga se sasvim odreknete, otkrila je za Sputnjik nutricionista Tatjana Zaletova.\nPrema njenim rečima, najjednostavniji način da se smanji upotreba kafe je da se normalizuje režim sna i odmora i tada neće biti velike potrebe za stimulaciju kafom. Ona je dodala da mogu da se koriste proizvodi koji suptilnije stimulišu nervni sistem kao što su začini, eterična ulja i citrusi.Za one kojima je teško da se odjednom odreknu kafe, njena „psihološka zamena“ je cikorija. U njoj nema kofeina, ali po ukusu i boji podseća na kafu.Ona je dodala da je cikorija korisna, jer sadrži supstance koje potpomažu varenje, ali je navela da treba računati na to da cikorija povećava apetit, pa se mora ograničeno koristiti.Međutim, ona je navela da cikorija za neke ljude može da ima i negativne efekte.U ovakvim slučajevima se preporučuje kafa umesto napitka sa cikorijom.\nrusija, ishrana, medicina, zdravlje, kafa, ruska medicina\n17:22 30.09.2021 (Osveženo: 21:52 30.09.2021)\nKafa je jedan od najpopularnijih napitaka u Rusiji. Šta je potrebno da uradite u slučaju da želite da smanjite upotrebu kofeina ili da ga se sasvim odreknete, otkrila je za Sputnjik nutricionista Tatjana Zaletova.\nPrema njenim rečima, najjednostavniji način da se smanji upotreba kafe je da se normalizuje režim sna i odmora i tada neće biti velike potrebe za stimulaciju kafom. Ona je dodala da mogu da se koriste proizvodi koji suptilnije stimulišu nervni sistem kao što su začini, eterična ulja i citrusi.\nZa one kojima je teško da se odjednom odreknu kafe, njena „psihološka zamena“ je cikorija. U njoj nema kofeina, ali po ukusu i boji podseća na kafu.\n„Obično se savetuje ljudima sa povišenim krvnim pritiskom da u potpunosti zamene kafu sa cikorijom, kao i ljudima sa osteoporozom ili koji imaju problem sa usvajanjem kalcijuma. Cikorija se preporučuje i ljudima koji imaju deficit vitamina ili imaju sindrom hroničnog umora, a već su zavisni od kofeina“, rekla je Zaletova.\nOna je dodala da je cikorija korisna, jer sadrži supstance koje potpomažu varenje, ali je navela da treba računati na to da cikorija povećava apetit, pa se mora ograničeno koristiti.\nMeđutim, ona je navela da cikorija za neke ljude može da ima i negativne efekte.\n„U cikoriji se nalaze oksalati, jedinjenja koja formiraju kristale u različitim delovima tela, pa se ljudima koji imaju problem sa bubrezima ne preporučuje ovaj napitak“, smatra nutricionista.\nU ovakvim slučajevima se preporučuje kafa umesto napitka sa cikorijom.\nKoliko šoljica kafe dnevno je blagotvorno


Halilović: Protiv Slobode idemo po nova tri boda - Klix.ba\nPrvotimac Sarajeva Halilović: Protiv Slobode idemo po nova tri boda\nHalilović: Protiv Slobode idemo po nova tri boda\n5.3.2018. u 16:06\nFK Sarajevo Premijer liga BiH FK Sloboda Emir Halilović\nEmir Halilović (Foto: fksarajevo.ba)\nJedan od najboljih pojedinaca proteklog 21. kola Premijer lige BiH bio je Emir Halilović, prvotimac FK Sarajevo koji je postigao gol i upisao asistenciju u pobjedi protiv Krupe. On je istakao da Bordo ekipa ide na pobjedu i u narednoj utakmici koju u srijedu igra protiv Slobode.\nSarajevo je u subotu upisalo gostujuću pobjedu protiv Krupe rezultatom 2:1 te osvojilo važna tri boda.\n"Smatram da smo u utakmici protiv Krupe zasluženo pobijedili. U prvom poluvremenu smo rano postigli gol, do kraja je Krupa stigla do izjednačenja, ali smo u drugom poluvremenu bili dominantni i došli smo do tri boda. Utakmica nije bila jednostavna jer smo protiv sebe imali kvalitetnog protivnika i naravno, sretni smo što smo osvojili tri važna boda", rekao je Halilović, osvrnuvši se potom na predstojeću utakmicu Sarajeva.\n"U srijedu nas već očekuje nova utakmica. Sloboda je sigurno dobra ekipa i bit će teška utakmica, ali se nadam da ćemo nastaviti dobre igre. Za nas je taj susret od velikog značaja i želimo osvojiti nova tri boda", dodao je Halilović.\nNogometaši Sarajeva dočekuju Slobodu u srijedu na Koševu, a utakmica počinje u 15 sati.\nČudne izjave 0\nNapadač iz Sijera Leonea o bizarnoj povredi: Sve je kriva crna magija, niko me nije udario\nOdluka UEFA-e 20\nDodavanje petom 23


Mondo\t29.07.2019 10:40\nProteste je sinoć organizovala organizacija za ženska prava, a neki učesnici protesta, organizovanog ispred Ministarstva unutrašnjih poslova, nosile su preko usta zalepljene trake, dok su drugi uzvikivali "Policija ubija" i "Verujte nam", preneo je AP.\nOkupljeni, njih stotinak, nosili su transparente "Ostavka", dok je na ulazu u Ministarstvo crnim sprejem ispisano "Policija ubija".\nProteste je izazvalo ubistvo dve tinejdžerke, naročito jer prilikom ubistva 15-godišnje devojčice policija nije reagovala na njene pozive u pomoć. Tim povodom oglasio se i predsednik Rumunije Klaus Johanis koji je priznao greške u radu policije.\n"Rumunske institucije nisu uspele da zaštite fundamentalno pravo na život. Odgovorni će morati da se suoče sa kaznom. Kazne, ma koliko oštre,neće vratiti izgubljene živote. Moramo da nadjemo načine da sprečimo da se takve tragedije dešavaju", rekao je Johanis u televizijskom obraćanju.\nNaknadno je otkriveno da je isti muškarac ubio i 19-godišnju devojku nestalu u aprilu ove godine.\n1. ova policija kao da je ucila zanat u srbiji


Predsedništvo EU: Statusno rešenje za Kosovo može da bude samo kompromisno\nPredsedništvo Evropske unije ocenilo je, povodom razgovora o Kosovu na samitu G-8 u Hajligendamu, da "statusno rešenje za Kosovo može da bude samo kompromisno, pri kojem ni jedna strana neće moći u potpunosti da ostvari svoje zamisli".\nU saopštenju koje je izdalo Ministarstvo inostranih poslova Nemačke, kao predsedavajuće EU, navedeno je i da "rezolucija Saveta bezbednosti Ujedinjenih nacija mora da stvori osnovu za rešenje statusa Kosova". Predsedništvo ukazuje da je "stav EU da je pitanje statusa Kosova i dalje najhitniji politički problem na Zapadnom Balkanu". Taj problem "mora uskoro da bude rešen u interesu stabilnosti Kosova, Srbije i čitavog regiona", navodi se u saopštenju i dodaje da je plan posrednika UN Martija Ahtisarija "dobra osnova za postizanje rešenja".\n"Stav EU je da će predloženo rešenje doprineti privrednom i političkom razvoju Kosova i čitavog regiona i da će povećati stabilnost u regionu", ističe se u saopštenju.\nEU poziva, kako se navodi, "sve strane da pojačaju napore da bi se došlo do usvajanja nove rezolucije Saveta bezbednosti".\n"Cilj mora da bude da se ljudima u regionu omogući budućnost u miru i bezbednosti", kaže se u saopštenju.\nŠefovi država ili vlada sedam najrazvijenijih zemalja sveta i Rusije nisu uspeli da na samitu u Hajligendamu postignu saglasnost o budućnosti Kosova. Nemačka kancelarka i predsedavajuća G-8 Angela Merkel izjavila je danas na konferenciji za štampu po okončanju samita da i dalje "postoje različiti stavovi o Kosovu", ali i "težnja da, ako je ikako moguće, bude postignuto zajedničko rešenje".\nKancelarka je najavila da će se naredne sedmice održati sastanak Kontakt grupe o Kosovu na kojem će se razgovarati i o predlogu francuskog predsednika Nikole Sarkozija o nastavku pregovora za nekoliko meseci.\nFrancuski predsednik, Nikolas Sarkozi, predložio je šestomesečno odlaganje glasanja o rezoluciji o Kosovu.\n"Moj predlog je da prvo ruski predsednik Vladimir Putin prizna neminovnu perspektivu nezavisnosti Kosova", rekao je Sarkozi, ističući da b tokom tih pola godine Beograd i Priština dobili priliku da pronađu bolje rešenje statusa, koje bi u tom slučaju bilo primenjeno. Ako ne pronađu rešenje, u tom slučaju će biti usvojen predlog Martija Ahtisarija", rekao je francuski predsednik, koji se danas, prvi put od izbora na funkciju sastao sa američkim predsednikom Džordžm Bušom. Sarkozi je rekao da su savetnici šefova država G8 i politički direktori ministarstava spoljnih poslova, do veoma kasno sinoć razgovarali o Kosovu, ali da još nema napretka.\nU vladinim krugovima u Berlinu je već uoči samita G8 pominjana mogućnost da bi do pomaka oko Kosova moglo možda da dodje tek na sastanku predsednika SAD i Rusije, Džordža Buša i Vladimira Putina na sastanku u američkom Kenebankportu 1. i 2. jula.\nKejsi: većina država Grupe 8 podržava Ahtisarijev plan\nPortparol Stejt Dipartmenta, Tom Kejsi, rekao je na brifingu za novinare da na samitu G-8 nije postignut sporazum o šestomesečnom odgađanju odluke o statusu Kosova. Rekao je da većina država Grupe 8 podržava Ahtisarijev plan, da su ranije izrečene zamerke Rusije na taj plan ostale i da će se, s tim u vezi, razgovori nastaviti.\nSolana: I Srbija i Kosovo, kao i celi region trebaju čvrsto održivo rešenje\nDanas se oglasio i visoki predstavnik EU, Havijer Solana , koji potvrdjuje kako se traga za rešenjem kosovskog pitanja - i pored toga, on podseća da Unija stoji na stanovištu da predlog specijalnog izaslanika Ahtisarija čini dobar osnov za novu rezoluciju Saveta bezbjednosti...\nPrvi čovjek evropske spoljne politike i bezbednosti, Havijer Solana se večeras oglasio povodom razgovora na samitu G-8 o Kosovu - on kaže kako trenutno još uvek nema zaključaka o ovo pitanju koje je u vrhu prioriteta Evropske unije i medjunarodne zajednice. Medjutim, razgovori se nastavljaju kako bi se našlo zadovoljavajuće rešenje, kaže Solana, uveren da Srbija i Kosovo, kao i celi region trebaju čvrsto održivo rešenje.\nU svakom slučaju, Unija stoji iza procesa koji se pod UN vodi, a koji bi trebao rezultirati konačnim statusom Kosova. Konkretnije, podseća Solana, Brisel podržava specijalnog izaslanika Marti Ahtisarija i stava je da njegovi predlozi mogu biti osnov za novu rezoluciju Saveta bezbednosti.\nI ovu priliku Visoki predstavnik koristi da podseti kako Unija spremno čeka da , nakon što se utvrdi konačni status, na Kosovu preuzme značajniju ulogu - u tom se svetlu uveliko vrše pripreme za civilnu misiju, koja za cilj ima jačanje vladavine zakona.\nRazgovori na samitu s posebnom pažnjim praćeni u Beogradu\nRazgovori na samitu Hajligendamu s posebnom pažnjim praćeni u Beogradu a tim povodom reagovali su i brojni zvaničnici vlasti. Predsednik Srbije Boris Tadić smatra da je kompromis o budućem statusu Kosova moguć ukoliko Albanci prihvate najviši stepen samostalnosti u političkom i ekonomskom smislu koji ne bi povredio suverenitet i integritet Srbije, a premijer Vojislav Koštunica tvrdi da je vreme da se pokrenu nove ideje za nove pregovore kako bi se pronašlo sporazumno rešenje a budući status Kosova. Ministar za Kosovo Slobodan Samardžić ocenio je da je za Beograd neprihvatljiv predlog francuskog predsednika o odlaganju donošenja rešenja za budući status Kosova za šest meseci jer, između ostalog nosi opasnost da albanska strana opstruira pregovore koji bi ponovo bili pokrenuti :\n“Ako je njima u izgledu da se u slučaju neuspeha ipak donese rezolucija o nezavisnosti Kosova, oni nemaju nikakav razlog da ozbiljno pregovaraju”, rekao je ministar Samardžić.\nKoordinator Centra za nenasilni otpor Nenad Đurđević izjavio je da će glavni pritisak biti usmeren na Beograd od koga se očekuju nove ideje, a koordinator Foruma za etničke odnose Dušan Janjić veruje da će premijer Koštunica posle konsultacija sa ruskim predsednikom Vladimirom Putinom započeti nove razgovore o tome kako popraviti Ahtisarijev plan i kako unaprediti tehnički dijalog između Prištine i Beograda.\nČeku: Bili smo strpljivi i nemojte izneveriti naše poverenje\nPredstavnici kosovskog pregovaračkog tima i privremenih institucija Kosova nisu se složili sa predlogom francuskog predsednika Nikole Sarkozija da se za rešenje kosovskog statusa odredi dodatnih šest meseci.\nPregovarački tim Prištine koji je danas održao sastanak u prisustvu šefa UNMIK-a, Joakima Rikera i šefa Francuske misije, Tijeria Rejnarda, usprotivio se odlaganju rešavanja statusa Kosova te insistirao na ubrazanju usvajanja rezolucije. Po okoncanju sastanka, predsednik Kosova i šef kosovkog tima Fatmir Sejdiu izjavio je da kosovski tim želi da se pitanje donošenja nove rezolucije što pre nadje u SB UN te da je u interesu svih gradjana Kosova da imaju otvorenu perspektivu.\nS druge strane, kosovski premijer Agim Čeku poručio je medjunarodnoj zajednici da su joj ”Albanci verovali kada je u pitanju razjašnjenje situacije na Kosovu.”\n“Mi smo privrženi putu UN i bili smo strpljivi, nemojte izneveriti naše poverenje,” rekao je premijer Čeku.\nMedjutim šef američke misije u Pištini, Tina Kajdanov, demantovala je danas novinske izveštaje o dogovoru za šestomesečno odlaganje kosovskog pitanja.\n“SAD i njihovi partneri iz EU razgovaraće sa Rusijom na visokom nivou i drugim zemljama Saveta bezbednosti o potrebi da ovo telo donese uskoro svoju odluku,” stoji u saopštenju Tine Kajdanov uz tvrdnju da je ”najbolji put da Savet bezbednosti usvoji rezoluciju na osnovu Ahtisarijevih preporuka.” Ona je pozvala strane u pregovorima da budu strpljive.\nI šef Britanske kancelarije u Prištini, Dejvid Blant, izjavio je danas da ”postoji mnogo spekulacija u medijima oko sastanka G-8 u vezi sa Kosovom“ te da postoji intenzivna diplomatska aktivnost u kljucnim prestonicama i u Njujorku o projektu rezolucije na osnovu plana Martija Ahtisarija.


Upravljanje neklasifikovanim beleškama - OneNote\nUpravljanje neklasifikovanim beleškama\nNeklasifikovane beleške su stranice na kojima beležite nasumične informacije, kao što su Brze beleške (ranije „uzgredne beleške“), ili stranice na kojima OneNote čuva informacije iz drugih programa, na primer iz veb pregledača.\nOneNote obično prikuplja takve stranice u posebnom odeljku koji se naziva „Brze beleške“ (pre verzije OneNote 2013, ovaj odeljak se zvao „Neklasifikovane beleške“). Te beleške možete da ostavite tu gde jesu, a možete i da ih premestite na logičnije lokacije u beležnicama.\nU odeljku Brze beleške kliknite na kartice stranica sa desne strane da biste pregledali beleške koje je OneNote tu prikupio.\nOdeljak Brze beleške funkcioniše kao bilo koji drugi odeljak beležnice. Ako niste spremni da organizujete beleške koje on sadrži, i dalje možete da koristite funkciju pretrage da biste ovde tražili informacije.\nIako nasumične stranice možete da čuvate u odeljku „Brze beleške“ na neodređeno vreme, ne bi bilo loše da ih u nekom trenutku premestite na logičnija mesta u beležnicama.\nDok pregledate odeljak Brze beleške, kliknite desnim tasterom miša na karticu bilo koje stranice koju želite da premestite, a zatim kliknite na dugme Premesti ili kopiraj.\nPonovite 1. i 2. korak za sve ostale stranice koje želite da premestite iz odeljka Brze beleške.\nSavet : Beleške možete brže da klasifikujete ako koristite miš. Kliknite na jednu po jednu karticu stranice u odeljku Brze beleške, a zatim prevucite tu stranicu u neki drugi odeljak ili beležnicu.


Turska vs. NATO 1:0 ili "totalni obrt", Stoltenberg ne može da garantuje - BIGportal.ba\n23 Juna, 2022 23 Juna, 2022 060\nPrema njegovim rečima, razlog je što nije siguran u to hoće li ova vojna alijansa uspeti da ubedi Tursku, koja se protivi članstvu Finske i Švedske, da se predomisli.\nPodsetimo, dve nordijske zemlje podnele su i zvanično zahtev za članstvo u NATO u maju, ali je odmah taj proces blokiran protivljenjem Turske, koja zahteva od Švedske i Finske da prestanu da pružaju zaštitu Kurdskoj narodnoj partiji, koju Ankara smatra terorističkom, ali i da se ukine embargo na oružje koji je uveden Turskoj.\nStoltenberg je za portal Politiko, upitan da li ima utisak da je cela Alijansa, sada talac Turske, odgovorio:\n“Mi imamo sistem koji je baziran na konsenzusu i tako se odluke u NATO donose. Takvih situacija je uvek, da se jedna ili nekoliko članica s nečim ne slaže i mi onda to prevaziđemo.”\nPrema njegovim rečima Stokholm i Helsinki tek su nedavno podneli zahtev za članstvo. “Moj cilj je i dalje da one postanu članice NATO. Ali ja to ne mogu garantovati, ali mogu da kažem da je to moj cilj”, dodao je Stoltenberg.\n“Dakle, kada oni izraze neku zabrinutost, mi treba da sednemo i razgovaramo o tome, i mi to upravo radimo. I onda ćemo, nadam se, naći rešenje kako bi Švedska i Finskla postale članice NATO”, rekao je Stoltenberg.\nJapan: Nastavljaju se rekordne temperature, kisa od ponedeljka\nKirjos: Zaprepastio sam vas


Dobrodošli vaš portal www.vivateka.com • Vivateka\nPočetna / Dobrodošli vaš portal www.vivateka.com\nDobrodošli vaš portal www.vivateka.com\nZdravstveno informativni portal www.vivateka.com, je zamišljen da kao i svi svetski sajtovi omogući posetiocima da se upoznaju sa velikim brojem bitnih i neophodnih informacija, da dobiju praktične savete, vesti, kao i nova saznanja iz oblasti zdravstva, ali se po nečem izdvaja od drugih.\nVivaTeka će uvek slušati „glas“publike, i na ovom sajtu ćete uvek pročitati i različita mišljenja o jednoj temi, jer je to jedini način da građanin bude adekvatno informisan i dođe do objektivnog mišljenja.\nI zato očekujemo da i Vi, dragi posetioci budete deo našeg tima koji će nam pomoći da budemo aktuelni i odgovaramo na vama bitna pitanja. “Jednim klikom”, ovde možete pronaći sve informacije o svim temama o zdravlju.\nZdravlje je neiscrpna tema. Mnogi se trude da svoje zdravlje očuvaju preventivom i nastoje da pronađu što više izvora informacija o očuvanju zdravlja i zdravom životu. Oni koji, nažalost, imaju zdravstvene probleme, moraju da pronađu način kako da se sa njima nose i nastave što normalnijim načinom života. Zato im je neophodno da pronađu prijatelje sa kojima mogu da podele probleme i koji će im pomoći svojim iskustvimai uhvate u “koštac “ s bolešću, a posebno da pronađu najbolje medicinske stručnjake i ustanove koji im mogu pomoći pri lečenju.\nKako pacijentima, članovima njihove porodice, važnost informacija je neophodna i zdravstvenim radnicima koji mnogo rade ii z tog razloga često nemaju vremena da se pravovremeno informišu.\nZdravstveno informativni portal www.vivateka.com,će biti naš zajednički portal sa ciljem da pomognemo kako bi zdravstveni radnici u internoj i eksternoj komunikaciji poboljšali svoj rad, a građanima da lakše dođu do stručne informacije.\nS obzirom na to da je dvosmerna komunikacija u cilju što boljeg informisanja najbitnija, interaktivni zdravstveno informativni portal www.vivateka.com biće dostupan svima koji mogu da u svakom trenutku pronađu potrebne informacije iz oblasti zdravstva kao i savete o zdravom načinu života.\nwww.vivateka.com je da posetiocima pruži sve osnovne informacije o zdravlju, prevenciji, simptomima i lečenju pojedinih bolesti, te da im omogući razmenu iskustava i detaljne informacije o medicinskim ustanovama i ordinacijama kojim se mogu obratiti u slučaju zdravstvenih problema i poteškoća.\nwww.vivateka.com je da zdravstvenim radnicima pruži sve osnovne informacije iz oblasti koje ih zanimaju, omogući bržu međusobnu razmenu iskustava, povezivanje radi bolje saradnje, postavljanje preko tima portala pitanja bitnih za njihov rad svim nadležnim institucijama, ali i bolju povezanost sa pacijentima.\nKorisnici sajta, zdravstveni radnici će moći da se besplatno registruju kako bi dobijali i između sebe razmenjivali informacije koje nisu za opštu javnost.Cilj portala www.vivateka.com je da posetiocima pruži sve osnovne informacije o zdravlju, prevenciji, simptomima i lečenju pojedinih bolesti, te da im omogući razmenu iskustava i detaljne informacije o medicinskim ustanovama i ordinacijama kojim se mogu obratiti u slučaju zdravstvenih problema i poteškoća.\nSvaka Vaša nova poseta je znak da smo odabrali dobar put, a kako bi ovaj portal učinili još boljim i interesantnijim i kako bi posetiocima pružili još više, dobro će nam doći i vaši komentari i sugestije.\nPortal www.vivateka.com, pokrenut je u dobroj nameri i nadam se dugoj i uspešnoj saradnji sa Vama, našim posetiocima, korisnicima i klijentima.\nBranka Lazić, urednica zdravstveno informativnog portala VivaTeka\nSmatra se da su korisnici upoznati korišćenjem bilo kog dela portala sa dole navedenim uslovima, kao i da prihvataju korišćenje sadržaja ovog portala isključivo za ličnu upotrebu i na sopstvenu odgovornost.\nUz navedene Uslove korišćenja koji se primenjuju na sve sadržaje i usluge. www.vivateka.com omogućava korišćenje usluga i sadržaja svog zdravstveno informativnog portala.\nZdravstveno informativni portal www.vivateka.com ima autorska prava na sve sadržaje (tekstualne, vizuelne i audio materijale, baze podataka, programerski kod…, a neovlašćeno korišćenje, bez dozvole vlasnika autorskih prava bilo kog dela portala smatra se kršenjem autorskih prava i podložno je tužbi.\nPravo izmene, ukidanja (privremenog i trajnog) bilo kog sadržaja ili usluge na portalu bez obaveze prethodne najave zadržava www.vivateka.com zbog zaštite svojih korisnika.\nLinkovi na druge web stranice i oglašavanje\nwww.vivateka.com se sastoji od autorskih sadržaja, sadržaja partnera i oglašivača, besplatnih sadržaja i linkova na druge web stranice.\nZdravstveno informativni portal www.vivateka.com poštuje privatnost korisnika i posetioca portala. Podatke o korisniku, www.vivateka.com neće davati na uvid trećoj strain, osim u slučaju kada je takva obaveza regulisana zakonom i u slučaju teškog kršenja pravila www.vivateka.com.\nKorisnicima www.vivateka.com je strogo zabranjeno:\n– objavljivanje, slanje i razmena sadržaja koji krše postojeće srpske i/ili međunarodne zakone, uvredljivog, vulgaranog, pretećeg, rasističkog ili šovinističkog sadržaja, kao i sadržaja koji je štetan na bilo koji drugi način\nSve sadržaje www.vivateka.com koristite na sopstvenu odgovornost. www.vivateka.com ne snosi odgovornost ni za kakvu štetu nastalu oglašavanjem na svom portalu.


Kulturni centar od Ministarstva kulture dobio 6 miliona dinara | SANA\nHome Vijesti Kulturni centar od Ministarstva kulture dobio 6 miliona dinara\n3. 04. 2018. 15:01\nNovi Pazar u fokusu je sredstava informisanja. Kulturni centar dobio je 6 miliona dinara od strane Ministarstva kulture i informisanja Vlade Republike Srbije. Od ukupnog iznosa 4 miliona predviđena su za proces digitalizacije bioskopa, a 2 miliona dinara za sanaciju krova ove ustanove. Na svečanom prijemu u Klubu poslanika u Beogradu prisustvovali gradonačenik, njegov pomoćnik i direktor Kulturnog centra koji je je istakao da je ovo samo dio novca koji planiraju uložiti.\n„Nama će to u velikoj mjeri pomoći da imamo najsavremenije 3D projekcije, do sada smo koristili takve usluge od privatnike. Ovo je sjajna prilika da sve kulturne ustanove koje su dobile novac za digitalizaciju usmjere na svoje potrebe“ – kazao je direktoro Kulturnog centra Husein Memić.\nGradonačelnik Novog Pazara, Nihat Biševac je istakao:“Novi Pazar će sigurno pored ovih sredstava dodati još jedan dio sredstava kako bi Kulturni centar u Novom Pazaru, a koji je prepun bogatim aktivnostima, bio još savremeniji.“\nMinistar kulture i informisanja kazao da kulturni život u Srbiji mora biti na zavidnom nivou.\n„Kulturni život treba biti dio jedinstvenog organizma, koji treba da se razvija na dva jasna osnova, prvi je očuvanje i njegovanje kulturne tradicije kako srpske tako i nacionalnih manjina i razvoj savremenog stvaralaštva, da bi se te stvari desile potrebno je da postoje ustanove, objekti vezani za kulturni život i sve ono što kulturni život čini raznovrsnim“ – kazao je Ministar kulture i informisanja, Vladan Vukosavljević.\nOd 72 grada u Srbiji koja su se prijavila na konkurs, Grad Novi Pazar je medju 20 gradova kojima su sredstva odobren.\nPrevious articleUgljanin: Tražimo autonomnost Sandžaka i veću svijest Bošnjaka\nNext articleU Novom Pazaru su u posljednjih mjesec izbila najmanje četiri požara


OTP kupio Sosijete ženeral - 25.09.2019, Sputnik Srbija\nBanka OTP iz Mađarske juče je zvanično kupila banku „Sosijete ženeral Srbija“, saznaju „Večernje novosti“. 25.09.2019, Sputnik Srbija\n09:50 25.09.2019 (Osveženo: 10:04 25.09.2019)\n© Sputnik / Mihail Voskresenskiй / Uđi u foto-galerijuLogo OTP Banke\nList podseća da su dve bankarske grupacije svoj plan o kupovini najavili u decembru prošle godine, ali se čekalo odobrenje nadležnih institucija, pre svega Narodne banke Srbije (NBS), koje je stiglo 13. septembra.\nS obzirom da je u aprilu ove godine već kupio „Vojvođansku banku“, OTP je kupovinom „Sosijete ženeral“ izbio u sam vrh srpskog bankarskog tržišta, odmah iza „Banke Inteza“, čije je tržišno učešće 16,1 odsto, navode „Novosti“.\nNaime, učešće OTP-a na tržištu sada će biti 14,1 odsto — 8,4 „Sosijete“ i 5,7 odsto „Vojvođanska banka“.\nKako pišu „Novosti“, kupovinom banke je preuzeto 100 odsto vlasništva, a vrednost transakcije nije poznata.


Beogradska tvrđava: Unesko ili gondola? | Kaleidoskop\nBeogradska tvrđava, spomenik kulture od izuzetnog značaja za Republiku Srbiju, nije na Tentativnoj (preliminarnoj) listi svetskog nasleđa kao pojedinačno kulturno dobro, objavio je juče list Danas, pozivajući se na odgovor koji su dobili u Ministarstvu kulture i informisanja povodom upozorenja da bi zbog izgradnje kontraverzne gondole, koja bi trebalo da prevozi građane sa Beogradske tvrđave do Ušća preko reke Save, mogla da dovede u pitanje nominaciju Srbije iz 2015. za upis na Uneskovu listu svetske kulturne.\nKamegdanska tvrđava je jedan od najznačajnijih spomenika kulture Republike Srbije. Tako vredna i izuzetna tvrđava je upisana na preliminarnu listu Uneska kao deo zbira lokaliteta “Granice rimskog carstva” koja obuhvataju 62 Rimska lokaliteta u Srbiji. Upis na ovu listu Unesko je odobrio 09. aprila 2015. godine.\nNejsano je kako u Ministarstvu kulture ne znaju da se u tom statusu, za sve radove na Beogradskoj tvrđavi mora obavestiti Unesko, s obzirom da stanje posle radova na nekom lokalitetu može da ne odgovara prijavljenom stanju lokaliteta u trenutku njegovog odobrenja ulaska na preliminarnu listu Uneska!\nIz Pokreta slobodnih građana (PSG) stiže upozorenje da bi izgradnjom gondole, antički Singidunum, a vrlo verovatno i svi drugi lokaliteti, bili uklonjeni sa ovog spiska jer Unesko predviđa kriterijume po kojima se upis na listu svetske kulturne baštine vrši.\nTakvo iskustvo Srbiji nikako nije potrebno, objašnjava Vladimir Pajić, konzervator-restaurator, predsednik Odbora za kulturu PSG.\nOn dodaje da Srbija, kao država članica, na ovim projektima radi jako dugo, ulažući sredstva i ogroman profesionalan rad. Očekivani rezultat toga rada je da se u narednih nekoliko godina ovi lokaliteti upišu na listu svetske kulturne baštine Uneska i time dobiju na promociji i turističkom potencijalu ali i da dobiju dodatnu mogućnost za pravom i profesionalnom zaštitom i unapređenjem. Mali lokaliteti u Srbiji, a u okviru ove liste, od izuzetne su važnosti za angažman lokalnog stanovništva u budućnosti i njegov ostanak na selu i u manjim mestima. Jedan lokalitet na listi Uneska može uz pravilno planiranje i menadžment da hrani čitav manji grad. Takvih primera je mnogo.\nIzuzetno značajan deo lokaliteta “Granice rimskog carstva” koji je već na listi, je brojnost, geografska raspoređenost i očuvanost ovih lokaliteta. To ih smešta u grupu važnih svetskih kulturnih i turističkih poteza.\nKamen spoticanja, ili “žica spoticanja” ovim vanserijskim podacima predstavlja bespravna, planirana izgradnja gondole na padini Kalemegdana. Ova građevina će, ukoliko bude sazidana, promeniti percepciju antičkog Singidunuma (danas Beograd) i time zauvek ugroziti mogućnost da se ovaj dugogodišnji kulturni plan ostvari. Tom izgradnjom, ugroziće se preko 60 malih mesta u Srbiji koja vape za finansijskom podrškom i zaposlenjem, koju bi, u suprotnom, sigurno stekla.\nKao zemlja članica Uneska i osnivač Ujedinjenih Nacija, Srbija će doći u situaciju da gubi međunarodni integritet lošim, nepromišljenim bespravnim projektima. Nasuprot tome, Srbija je dužna da o lokalitetima na preliminarnoj listi obaveštava Unesko o mogućim promenama i projektima koji utiču na izmenu lokaliteta.\nS obzirom da ne postoji ni građevinska dozvola za ovaj projekat, pitanje je da li je Nacionalni komitet Unesko Srbija i upoznat sa aktuelnom situacijom i da li je dobijena saglasnost.\nIz PSG, na ovaj način obaveštavaju o mogućim reperkusijama ovakvih aktivnosti i podećaju na Konvenciju zaštite svetske kulturne i prirodne baštine i apeluju na njihovu reakciju.\n- Pozivamo Nacionalni komitet Unesko Srbija da iskoristi svoju međunarodnu moć i inicira hitnu akciju koja je u skladu sa pravilima Unesko kako bi se zaustavila ova potencijalna pretnja.\nPostoji ogroman strah da vreme za to ističe, zaključuje Vladimir Pajić.\nU Ministarstvu su istakli da oni nisu nadležni za davanje dozvole za radove koji se izvode na nepokretnim kulturnim dobrima, dok se Ministarstvo za spoljne poslove Srbije proglasilo potpuno nenadležnim u „slučaju“ gondola, iako je takođe zaduženo za saradnju sa Uneskom.\nPodsetimo i na važnu i povezanu informaciju od pre dva meseca, kada su mediji izvestili da bi muzej na Kalemegdanu ove godine trebalo da iz nadležnosti Ministarstva odbrane pređe u nadležnost Grada Beograda. Izmeštanje vojnog objekta pod kapu civilnih organa vlasti preduslov je za to da Beogradska tvrđava obnovi zahtev za upis na listu Svetske kulturne baštine Unesko.\n- Pravna priroda muzeja na Kalemegdanu godinama je bila prepreka da se ova celina nađe na Uneskovoj listi. Vojni muzej je pod punim ingerencijama Ministarstva odbrane i Vojske Srbije. Uneskova praksa je da ne garantuje zaštitu objekata i celina ukoliko se na njima nalaze vojni objekti. Promenom nadležnosti bili bi ispunjeni svi uslovi da Kalemegdan i formalno postane deo svetske kulturne baštine – objavile su Novosti u januaru ove godine pozivajući se na izvor iz vrha beogradske vlasti.\nSkupština Grada je 29. juna 2018. donela Plan detaljne regulacije za gondolu Kalemegdan-Ušće, gradske opštine Stari grad i Novi Beograd, čemu je prethodio javni uvid koji je organizovao Sekretarijat za urbanizam i građevinske poslove Beograda.\n„U skladu sa članom 107. Zakona o kulturnim dobrima, na zahtev JP Skijališta Srbije, Republički zavod za zaštitu spomenika kulture izdao je Uslove čuvanja, održavanja i korišćenja kulturnih dobara i dobara koja uživaju status prethodne zaštite i mere zaštite za potrebe izrade Plana detaljne regulacije za gondolu Kalemegdan-Ušće, gradske opštine Stari grad i Novi Beograd.\nU postupku izdavanja navedenih uslova Republički zavod za zaštitu spomenika kulture ostvario je saradnju sa gradskim Zavodom za zaštitu spomenika kulture , koji je izradio Predlog uslova čuvanja, održavanja i korišćenja kulturnih dobara i dobara koja uživaju status prethodne zaštite i mere zaštite za potrebe izrade Plana detaljne regulacije za gondolu Kalemegdan-Ušće. Uslovi službe zaštite u potpunosti su integrisani u planski dokument“, objašnjavaju u pres službi Ministarstva kulture.\nU ovom zamešeteljstvu očigledno niko nije konsultovao Nacionalni komitet Unesko Srbija. Gradonačelnik Beograda se ne udubljuje i kao da se ništa sporno ne dešava bavi se opravdavanjem seče zdravih stabala za potrebe izgradnje gondole. Takođe, na Kalemegdanu već postoje indicije da niče i nelegalan objekat, čiju su ogradu građani prošle nedelje srušili u nameri da ne dozvole dalju seču stabala.\nPodsetimo da je najavljena i rekonstrukcija beogradskog "Pobednika" za drugu polovinu ove godine, koja treba da traje oko šest meseci. "Pobednik" će biti transportovan preko mosta ispred Sahat kapije, a ostali detalji poput mesta gde će se nalaziti, biće poznati kada bude izabran izvođač radova.\nPlan za gondolu\n„Granicama ovog plana obuhvaćena su sledeća nepokretna kulturna dobra i dobra pod prethodnom zaštitom: deo Beogradske tvrđave koja je spomenik kulture od izuzetnog značaja za Republiku Srbiju, deo arheološkog nalazišta Antički Singidunum i deo Kosančićevog venca kao prostorno kulturno-istorijske celine. Rešenjem Zavoda za zaštitu spomenika kulture i deo Priobalne zone Novog Beograda je celina koja uživa status prethodne zaštite.\nUnesko nije upisao Kalemegdansku tvrđavu tamo gde treba,već je dozvolio APLIKACIJU za listu zaštićenih dobara,pod jedan.Pod dva,kako je objavljeno,gondola bi trebala da bude VAN ZONE Beogradske tvrđave pa time ne bi ni remetila celovitost prostora tvrđave,ko to ne zna neka se obavesti.Postavlja se samo pitanje,treba li to Beogradu ili ne.


Kosovo: Sve veca opasnost od ANA-e? | Institute for War and Peace Reporting\nKosovo: Sve veca opasnost od ANA-e?\nEkstremisticka albanska grupa tvrdi da regrutuje svoje clanove iz redova civilnih zastitnih snaga u pokrajini.\nLideri ekstremisticke grupe pod imenom Albanska nacionalna armija, ANA, izjavili su za IWPR da je ANA povezana sa kosovskom civilnom odbrambenom organizacijom.\nAlban Vjosa, koji tvrdi da je politicki lider ANA-e, rekao je da su u clanstvu ove radikalne grupe neki pripadnici Kosovskog zastitnog korpusa, KZK, ali da ANA i, uopste uzev, nije cilj da regrutuje svoje ljudstvo iz ove civilne odbrambene organizacije.\nU telefonskom intervjuu za IWPR, Vjosa - koji je razgovarao iz Lijeza u Belgiji - potvrdio je sumnje da je pripadnik KZK Hamze Behrami, koji je smrtno nastradao pri pokusaju miniranja zeleznicke pruge Kosovo Polje - Lesak na severu Kosova 11. aprila, bio operativac grupe ANA.\n"Niko, cak ni komandant KZK za Kosovsku Mitrovicu, gde se incident desio, nije znao da je Hamze Behrami radio za KZK preko dana, a za grupu ANA nocu", kaze on.\nAlban Vjosa, sto je verovatno pseudonim, smatra se generalnim sekretarom organizacije ANA - militantne grupe posvecene ujedinjenju Albanije sa teritorijom nastanjenom Albancima na Balkanu koja je nastala tokom oruzanog sukoba u Makedoniji.\nZa Vjosu se takodje veruje da je poreklom iz Albanije. On je dao brojne intervjue listovima na albanskom jeziku na Kosovu, u Makedoniji i Albaniji. IWPR je dobio ovaj telefonski broj u Belgiji nakon sto je uspostavio prvi kontakt preko Internet prezentacije ANA-e i preko uglednih izvora u protektoratu.\nNa pitanje o motivaciji Behramija za pokusaj miniranja pruge, Vjosa je rekao: "Hamze Behrami se osecao suvisnim u formaciji KZK - bio je nesrecan i isfrustriran posleratnom politickom situacijom na Kosovu kao i nerazjasnjenim statusom pokrajine i samog KZK [misli se na cinjenicu da ove snage nisu zvanicna vojska Kosova]".\n"Najzad, Behrami je bio covek od akcije i bilo je samo pitanje dana kada ce se odluciti da napusti redove KZK."\nOvakvo priznanje grupe ANA usledilo je posto je komandant KZK Agim Ceku prosle nedelje razresio duznosti trojicu lokalnih komandanata odgovornih za oblast oko Zvecana na severu Kosova gde desio incident proslog meseca.\nSumnje KFOR-a da su pripadnici KZK bili u vezi sa nelegalnim grupama kao sto je ANA je ovog meseca navelo medjunarodne mirovne snage da zamrznu programe obuke za KZK izvan protektorata dok se ne uvedu mere kojima ce ekstremisti ukloniti iz ove organizacije.\nJos uvek je nejasno sta je zapravo ANA, uprkos proslomesecnoj odluci sefa UNMIK-a Mihaela Stajnera da je proglasi teroristickom grupom.\nPortparol policije UNMIK-a Beri Flecer izjavio je za IWPR prosle nedelje kako se cini da se ova grupacija prevashodno organizuje preko Interneta. Flecer je naglasio da je Internet prezentacija ANA-e bila jedina opipljiva stvar u vezi sa tom organizacijom pre miniranja pruge na severu Kosova. "Mi ovaj veb sajt vidimo kao mehanizam za prikupljanja novca od albanske dijaspore", rekao je on, dodajuci da je pokusaj miniranja pruge imao za cilj da otkloni sumnje kod finansijera. "Mozda su davaoci priloga za ANA-u zeleli da znaju gde se odigrava prava akcija."\nMedjutim, Stajnerova odluka se mozda vratila kao bumerang jer se cini da je zapravo pospesila regrutaciju clanova ANA. Vjosa je rekao za IWPR da se nakon odluke o stavljanju ove grupe van zakona, njeno clanstvo uvecavalo za 20 novih pripadnika svakoga dana.\nAli, dok se broj clanova grupacije ANA navodno uvecava, vodjstvo KZK se naslo na meti kritike zbog neuspeha u kontrolisanju aktivnosti svojih pripadnika van radnog vremena. Prema pravilima ove organizacije, clanovi KZK ne smeju biti u vezi sa bilo kojim politickim pokretom.\nCeku kaze da se vrsi pritisak kako bi se obracunao sa radikalima u redovima KZK, ali tvrdi da je malo sta uistinu moze da ucini. "Od nas se trazi [od strane UNMIK-a i KFOR-a] da preduzmemo konkretne akcije tamo gde nemamo ovlascenja. Moja ovlascenja za vrsenje delotvorne kontrole nad ljudstvom su veoma ogranicena. Kao komandant KZK nemam cak ni pravo da razresavam duznosti ili postavljam oficire KZK", kaze Ceku za IWPR.\nGlavni koordinator UNMIK-a za KZK, general Endru Kamings, potvrdio je takvo cinjenicno stanje, ali je dodao da ova civilna odbrambena organizacija ima ovlascenje da preporuci UNMIK-u preduzimanje disciplinskih mera protiv lica osumnjicenih za neposlusnost i neizvrsavanje naredjenja. "Tehnicki su zaista u pravu", rekao je Kamings za IWPR, "ali ni u kom slucaju nisu bez ikakvih ovlascenja."\nKZK je zvanicno osnovan u januaru 2000. godine transformacijom bivse Oslobodilacke vojske Kosova, OVK, u civilnu sluzbu ciji je cilj da reaguje u slucaju nuzde kao i da pomogne obnovu Kosova.\nOva formacija je organizovana po modelu francuske Civilne bezbednosti, Sécurité Civile, i ima 3.000 aktivnih clanova kao i dopunskih 2.000 ljudi, koji svoju ulogu vide kao buduce oruzane snage nezavisnog Kosova.\nMada mnogi kosovski Albanci nisu previse srecni brzinom kojom napreduju pregovori o konacnom statusu protektorata, malo ko veruje da je dizanje u vazduh zeleznickih mostova najbolji nacin za izgradnju nacije.\nCak i oni koji se smatraju radikalnim nacionalistima veruju da su akcije koje preduzima ANA prenagljene i nesmotrene. Jedan bivsi pripadnik OVK, Ramiz Ljadrovci, koji je suspendovan iz redova KZK u julu 2001. godine nakon sto je Busova administracija izrazila sumnju da je on medju onima koji "podrivaju mir i stabilnosti u regionu", veruje da ANA, koga god da ona predstavlja, vodi bitku koju ce neminovno izgubiti. On je ukazao na cinjenicu da postoje legalne politicke partije na Kosovu sa politickom platformom slicnom ekstremistima, ali koji se ne pozivaju na nasilje da bi postigli svoje ciljeve.\nMedjutim, dok oni poput Ljadrovcija sumnjaju da ANA predstavlja ozbiljnu pretnju, drugi se prema ovoj organizaciji odnose veoma ozbiljno kao i njenim navodnim vezama sa KZK.\nPortparol UNMIK-a Izabela Karlovic izjavila je na konferenciji za stampu 6. maja da se od KZK "zahteva da identifikuje one pripadnike koji su povezani sa ANA-om, ali i da ih ukloni iz svojih redova. Zelimo da vidimo konkretna dela."\nDok UNMIK i KFOR ocekuju od KZK-a da im predoci konkretna imena, Ceku tvrdi da bi medjunarodne snage trebalo da istraze incident jer je njihova odgovornost za bezbednost Kosova.\n"Mi ne izbegavamo odgovornost, vec smo zatrazili specijalnu obuku za sprovodjenje internih istraga nad pripadnicima KZK, ali nikakvu pomoc do sada nismo dobili u tom pogledu", kaze on.\nUprkos tome, zabrana obuke pripadnika KZK u inostranstvu nece se ukinuti ukoliko se medjunarodna zajednica ne uveri da su preduzete ozbiljne mere kako bi se onemogucile veze sa ANA-om ili drugim grupama.\nNa pitanje da li ce akcije ANA-e naneti stetu KZK jer im se ogranicavaju mogucnosti za obuku, Vjosa je rekao: "Mi ne smatramo da ce to na bilo koji nacin naneti stetu KZK - ove mere su, zapravo, dobre za njihove oficire jer nema potrebe da odlaze na obuku na inostranstvo posto ce ih to iskustvo naciniti isuvise mekanim kao vojnicima."\nJeta Dzara je koordinator projekta IWPR-a na Kosovu.